2. 9 การจัดการ

โครงสร้างการจัดการของ บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
มีรายละเอียดดังต่อไปนี้

1.  คณะกรรมการบริษัทฯ

2.  คณะกรรมการตรวจสอบ

3.  คณะกรรมการบริหาร

4.  กรรมการผู้จัดการ

[]1) คณะกรรมการบริษัทฯ

คณะกรรมการบริษัทฯ มีทั้งหมด 10 ท่าน ได้แก่

ชื่อ-สกุล ตำแหน่ง

1.  นางทัศนีย์ ชาญวีรกูล ประธานกรรมการ*

2.  นางสนองนุช ชาญวีรกูล กรรมการ

3.  นายมาศถวิน ชาญวีรกูล กรรมการ

4.  ดร.ชุมพล พรประภา กรรมการอิสระ

5.  นายธนาธิป วิทยะสิรินันท์ กรรมการอิสระ

6.  นายชำนิ จันทร์ฉาย กรรมการอิสระ

7.  พลตำรวจโทเจตน์ มงคลหัตถี กรรมการอิสระ

8.  นายสุชัย ภูพิชญ์พงษ์ กรรมการอิสระ**

9.  พลตำรวจเอกสนอง วัฒนวรางกูร กรรมการ

10. นายวัลลภ รุ่งกิจวรเสถียร กรรมการ

11. นายวรพันธ์ ช้อนทอง กรรมการ

* หมายเหตุ : นายไชยาพร อิ่มเจริญกุล เลขานุการบริษัทฯ แจ้งต่อที่ประชุมคณะกรรมการบริษัทฯ
ครั้งที่ 4/2551 เมื่อวันที่ 3 ธันวาคม 2551 ว่านางทัศนีย์ ชาญวีรกูล ประธานกรรมการ
ได้ลาออกจากการเป็นกรรมการและประธานกรรมการของบริษัทฯ มีผลตั้งแต่วันที่ 21 พฤศจิกายน
2551

**หมายเหตุ : ตามที่บริษัทฯ ได้จัดให้มีการประชุมคณะกรรมการบริษัทฯ ครั้งที่ 1/2551 เมื่อวันที่
4 มีนาคม 2551 ในวาระที่ 4.1 คณะกรรมการได้มีมติแต่งตั้ง นายสุชัย ภูพิชญ์พงษ์
เป็นกรรมการและกรรมการตรวจสอบของบริษัทฯ

กรรมการผู้มีอำนาจลงนามผูกพันบริษัทฯ

นายวัลลภ รุ่งกิจวรเสถียร กรรมการผู้จัดการลงลายมือชื่อและประทับตราสำคัญของบริษัทฯ หรือ
นายมาศถวิน ชาญวีรกูล นายวรพันธ์ ช้อนทอง นางสนองนุช ชาญวีรกูล
กรรมการสองในสามคนนี้ลงลายมือชื่อร่วมกันและประทับตราสำคัญของบริษัทฯ

ขอบเขตและอำนาจหน้าที่ของคณะกรรมการบริษัทฯ

-   คณะกรรมการบริษัทฯ มีหน้าที่ปฏิบัติตามวัตถุประสงค์ ข้อบังคับของบริษัทฯ
    และมติที่ประชุมผู้ถือหุ้นของบริษัทฯ ตลอดจนการดำเนินการตามกฎหมาย
    พระราชบัญญัติบริษัทมหาชน จำกัด พ.ศ. 2535 และกฎหมายว่าด้วย
    พระราชบัญญัติหลักทรัพย์และตลาดหลักทรัพย์ พ.ศ. 2535
    โดยใช้ความรู้ความสามารถและประสบการณ์ให้เป็นประโยชน์ต่อการดำเนินธุรกิจของบริษัทฯ

-   ทบทวน ให้ความเห็นชอบ และกำกับดูแล นโยบาย ทิศทางการดำเนินงาน แผนงาน
    และงบประมาณของบริษัทฯ ที่เสนอโดยฝ่ายจัดการ

-   กำกับดูแลให้ฝ่ายจัดการดำเนินงานตามนโยบายที่กำหนดไว้อย่างมีประสิทธิภาพ
    และให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัทฯ
    รายการระหว่างบุคคลที่เกี่ยวโยงกันอื่น ๆ ให้พิจารณาโดยเป็นไปตามกฎระเบียบ
    ข้อบังคับของสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
    หากจำเป็นคณะกรรมการจะได้กำหนดให้มีการว่าจ้างที่ปรึกษาภายนอกเพื่อให้คำปรึกษาหารือให้ความเห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัทฯ

-   กำกับให้บริษัทฯ มีระบบการควบคุมภายใน
    และการตรวจสอบภายในที่มีประสิทธิผลโดยจัดให้มีแผนกตรวจสอบภายใน
    เป็นผู้ติดตามดำเนินการและประสานงานกับคณะกรรมการตรวจสอบ

-   กรรมการอิสระของบริษัทฯ จะใช้ดุลพินิจของตนอย่างเป็นอิสระในการพิจารณากำหนดกลยุทธ์
    การบริหารงาน การแต่งตั้งกรรมการ
    และเรื่องที่มีผลกระทบต่อผลประโยชน์ของผู้มีส่วนได้เสียของบริษัทฯ
    รวมถึงการเข้าถึงสารสนเทศทางการเงิน
    และทางธุรกิจอื่นอย่างเพียงพอต่อการปฏิบัติหน้าที่และนโยบายการดำเนินงาน

องค์ประกอบและการแต่งตั้งคณะกรรมการบริษัทฯ

ตามข้อบังคับของบริษัทฯ กำหนดให้คณะกรรมการของบริษัทฯ
ประกอบด้วยกรรมการจำนวนไม่น้อยกว่าห้าคนและกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
ที่ประชุมใหญ่ผู้ถือหุ้นเป็นผู้กำหนดจำนวนกรรมการบริษัทฯ ในการประชุมสามัญประจำปี

การแต่งตั้งกรรมการบริษัทฯไม่ได้ผ่านกรรมการสรรหาแต่มาจากการคัดเลือกบุคคลที่มีคุณสมบัติเหมาะสมในการทำหน้าที่กรรมการของบริษัทฯ
โดยที่ประชุมคณะกรรมการบริษัทฯ
จะเสนอรายชื่อผู้ที่มีคุณสมบัติเหมาะสมดังกล่าวให้ที่ประชุมผู้ถือหุ้นของบริษัทฯ
เป็นผู้พิจารณาลงมติแต่งตั้ง ในการเลือกตั้งกรรมการเป็นรายบุคคลหรือหลายคนพร้อมกัน
ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะเลือกตั้งในครั้งนั้น

ในการประชุมสามัญผู้ถือหุ้นประจำปีทุกครั้ง
ผู้เป็นกรรมการจะครบกำหนดวาระพ้นจากตำแหน่งโดยจำนวนหนึ่งในสาม
ถ้าจำนวนกรรมการจะแบ่งออกให้ตรงกันเป็นส่วนสามไม่ได้
ก็จะให้พ้นจากตำแหน่งโดยจำนวนที่ใกล้ที่สุดกับส่วนหนึ่งในสามและกรรมการผู้ออกไปนั้นจะเลือกเข้ารับตำแหน่งอีกได้

หากมีตำแหน่งกรรมการว่าง เพราะเหตุอื่นนอกจากถึงคราวออกตามวาระ ให้คณะกรรมการบริษัทฯ
เลือกแต่งตั้งผู้อื่นเข้าเป็นกรรมการแทนตำแหน่งที่ว่างได้ บุคคลที่ได้รับแต่งตั้งเป็นกรรมการใหม่นั้น
ให้มีเวลาอยู่ในตำแหน่งได้เพียงเท่าที่กำหนดระยะเวลาซึ่งกรรมการที่ตนเข้าสืบตำแหน่งนั้นชอบที่จะอยู่ได้

องค์ประชุมคณะกรรมการในการประชุมคณะกรรมการบริษัทฯ ทุกครั้ง
ต้องประกอบด้วยกรรมการมากกว่ากึ่งหนึ่งของจำนวนกรรมการทั้งหมดที่อยู่ในตำแหน่งในขณะนั้น

หากมีวาระการแต่งตั้งกรรมการบริษัทฯ จะกำหนดให้มีการลงมติแต่งตั้งกรรมการเป็นรายบุคคล

สัดส่วนกรรมการที่เป็นตัวแทนผู้ถือหุ้นได้แก่ กรรมการจากตระกูลชาญวีรกูล จำนวน 2 ท่าน
กรรมการบุคคลภายนอกจำนวน 6 ท่าน และกรรมการที่มาจากผู้บริหารอีก 2 ท่าน รวมเป็น 10
ท่าน ตามมติที่ประชุมคณะกรรมการบริษัทฯ ครั้งที่ 4/2551
ที่ประชุมได้รับทราบการลาออกจากการเป็นประธานบริษัทฯ และกรรมการบริษัทฯ ของ นางทัศนีย์
ชาญวีรกูล
จึงได้มีมติพิจารณาแก้ไขเปลี่ยนแปลงชื่อและจำนวนกรรมการซึ่งมีอำนาจลงลายมือชื่อแทนบริษัทฯ
เพื่อให้สอดคล้องกับการลาออกของประธานกรรมการและกรรมการของบริษัทฯ ดังนี้ “นายวัลลภ
รุ่งกิจวรเสถียร กรรมการผู้จัดการ ลงลายมือชื่อและประทับตราสำคัญของบริษัทฯ หรือ นายมาศถวิน
ชาญวีรกูล นายวรพันธ์ ช้อนทอง นางสนองนุช ชาญวีรกูล
กรรมการสองในสามคนนี้ลงลายมือชื่อร่วมกันรวมเป็นสองคนและประทับตราสำคัญของบริษัทฯ”
ทั้งนี้บริษัทฯ ได้ทำการจดทะเบียนเปลี่ยนแปลง ณ วันที่ 4 ธันวาคม 2551

คณะกรรมการตรวจสอบ

  ที่ประชุมใหญ่สามัญผู้ถือหุ้นครั้งที่ 6/2542
  ได้มติให้จัดตั้งคณะกรรมการตรวจสอบขึ้นโดยได้แต่งตั้งให้กรรมการอิสระที่ทรงคุณวุฒิและมีคุณสมบัติตามที่ตลาดหลักทรัพย์ฯ
  กำหนดจำนวน 3 ท่าน ดำรงตำแหน่งกรรมการตรวจสอบของบริษัทฯ ได้แก่

  ชื่อ-สกุล ตำแหน่ง

  1. นายชำนิ จันทร์ฉาย ประธานกรรมการตรวจสอบ

  2. พลตำรวจโทเจตน์ มงคลหัตถี กรรมการตรวจสอบ

  3. นายสุชัย ภูพิชญ์พงษ์ กรรมการตรวจสอบ*

*หมายเหตุ ทั้งนี้ ตามที่บริษัทฯ ได้จัดให้มีการประชุมคณะกรรมการบริษัทฯ ครั้งที่ 1/2551 เมื่อวันที่
4 มีนาคม 2551 ในวาระที่ 4.1 คณะกรรมการได้มีมติแต่งตั้ง นายสุชัย ภูพิชญ์พงษ์
เป็นกรรมการและกรรมการตรวจสอบของบริษัทฯ

อำนาจหน้าที่ของคณะกรรมการตรวจสอบ

ตามมติที่ประชุมคณะกรรมการบริษัทฯ ครั้งที่ 3/2551 เมื่อวันที่ 3 กันยายน 2551 ได้มติอนุมัติเปลี่ยนแปลงขอบเขต หน้าที่ และความรับผิดชอบของคณะกรรมการตรวจสอบ เพื่อให้เป็นไปตามประกาศของตลาดหลักทรัพย์แห่งประเทศไทย เรื่องคุณสมบัติและขอบเขตการดำเนินงานของคณะกรรมการตรวจสอบ พ.ศ. 2551 ดังต่อไปนี้

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

2.  สอบทานให้บริษัทฯ มีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิภาพ
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรืองานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายหรือข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้องรายงานทางการเงินของบริษัทฯ

    2.  ความเห็นเกี่ยวกับความเพียงพอของระบบการควบคุมภายในของบริษัทฯ

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
        หรือกฎหมายที่เกี่ยวข้องกับธุรกิจของบริษัทฯ

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของคณะกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร(Charter)

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

7.  ปฏิบัติการอื่นใดตามที่คณะกรรมการของบริษัทฯ
    มอบหมายด้วยความเห็นชอบจากคณะกรรมการตรวจสอบ

ในการปฏิบัติหน้าที่ตามขอบเขตอำนาจหน้าที่ตามที่กล่าวข้างต้น
คณะกรรมการตรวจสอบมีความรับผิดชอบต่อคณะกรรมการของบริษัทฯ โดยตรง
และคณะกรรมการของบริษัทฯ ยังคงมีความรับผิดชอบในการดำเนินงานของบริษัทฯ ต่อบุคคลภายนอก
และวาระการดำรงตำแหน่งของกรรมการตรวจสอบมีวาระอยู่ในตำแหน่งเช่นเดียวกับคณะกรรมการของบริษัทฯ

รายละเอียดการเข้าประชุมคณะกรรมการบริษัทฯ ของกรรมการแต่ละท่านมีดังนี้

+----------------+---------------+------------+-----------+----------+
| รายนามกรรมการ  | ตำแหน่ง        | ประช       | ประชุมคณะ  | ประชุมคณะ |
|                |               | ุมสามัญผู้ถือหุ้น |           |          |
|                |               |            | กรร       | กรรมกา   |
|                |               | ประจำปี     | มการบริษัทฯ | รตรวจสอบ |
|                |               | 2551       |           |          |
|                |               |            | ณ 31      | ณ 31 ธันว |
|                |               |            | ธันวาคม    | าคม 2551 |
|                |               |            | 2551      |          |
|                |               |            |           | (รวม 5   |
|                |               |            | (รวม 4    | ครั้ง)     |
|                |               |            | ครั้ง)      |          |
+----------------+---------------+------------+-----------+----------+
| นางทัศนีย์        | ประธานกรรมการ | เข้า        | 3/4       | -        |
| ชาญวีรกูล*       |               |            |           |          |
+----------------+---------------+------------+-----------+----------+
| นางสนองนุช      | กรรมการ       | ไม่เข้า      | 3/4       | -        |
| ชาญวีรกูล        |               |            |           |          |
+----------------+---------------+------------+-----------+----------+
| นายมาศถวิน      | กรรมการ       | เข้า        | 4/4       | -        |
| ชาญวีรกูล        |               |            |           |          |
+----------------+---------------+------------+-----------+----------+
| ดร.ชุมพล        | กรรมการอิสระ   | เข้า        | 3/4       | -        |
| พรประภา        |               |            |           |          |
+----------------+---------------+------------+-----------+----------+
| นายธนาธิป       | กรรมการอิสระ   | ไม่เข้า      | 4/4       | -        |
| วิทยะสิรินันท์      |               |            |           |          |
+----------------+---------------+------------+-----------+----------+
| นายชำนิ จันทร์ฉาย | ก             | เข้า        | 4/4       | 5/5      |
|                | รรมการอิสระและ |            |           |          |
|                |               |            |           |          |
|                | ประธานก       |            |           |          |
|                | รรมการตรวจสอบ |            |           |          |
+----------------+---------------+------------+-----------+----------+
| พลตำรวจโทเจตน์  | ก             | เข้า        | 4/4       | 5/5      |
| มงคงหัตถี        | รรมการอิสระและ |            |           |          |
|                |               |            |           |          |
|                | ก             |            |           |          |
|                | รรมการตรวจสอบ |            |           |          |
+----------------+---------------+------------+-----------+----------+
| นายสุชัย ภูพิชญ์พงษ์ | กรรมการอิสระ   | เข้า        | 3/4       | 4/5      |
|                | และ           |            |           |          |
|                |               |            |           |          |
|                | ก             |            |           |          |
|                | รรมการตรวจสอบ |            |           |          |
+----------------+---------------+------------+-----------+----------+
| พลตำรวจเอกสนอง | กรรมการ       | ไม่เข้า      | 4/4       | -        |
| วัฒนวรางกูร      |               |            |           |          |
+----------------+---------------+------------+-----------+----------+
| นายวรพันธ์       | กรรมการ       | เข้า        | 4/4       | 5/5      |
| ช้อนทอง         |               |            |           |          |
+----------------+---------------+------------+-----------+----------+
| นายวัลลภ        | กรรมการ       | เข้า        | 4/4       | -        |
| รุ่งกิจวรเสถียร    |               |            |           |          |
+----------------+---------------+------------+-----------+----------+

รายละเอียดการถือครองหลักทรัพย์ของกรรมการบริษัทฯ

+-------------------+------------------------+------------+-----------+
| รายนามกรรมการ     | ตำแหน่ง                 | จำนวนหุ้น    | สัดส       |
|                   |                        | (หน่วย)     | ่วนการถือหุ้น |
+-------------------+------------------------+------------+-----------+
| นางทัศนีย์ ชาญวีรกูล*  | ประธานกรรมการ          | -          | -         |
+-------------------+------------------------+------------+-----------+
| นางสนองนุช ชาญวีรกูล | กรรมการ                | 1          | 16.04%    |
|                   |                        | 89,845,280 |           |
+-------------------+------------------------+------------+-----------+
| นายมาศถวิน ชาญวีรกูล | กรรมการ                | 19,800,000 | 1.66%     |
+-------------------+------------------------+------------+-----------+
| ดร.ชุมพล พรประภา   | กรรมการอิสระ            | -          | -         |
+-------------------+------------------------+------------+-----------+
| นายธนาธิป          | กรรมการอิสระ            | 10,000     | 0.001%    |
| วิทยะสิรินันท์         |                        |            |           |
+-------------------+------------------------+------------+-----------+
| นายชำนิ จันทร์ฉาย    | กรรมการอิสระและ         | -          | -         |
|                   |                        |            |           |
|                   | ประธานกรรมการตรวจสอบ   |            |           |
+-------------------+------------------------+------------+-----------+
| พลตำรวจโทเจตน์     | กรรมกา                 | 10,000     | 0.001%    |
| มงคงหัตถี           | รอิสระและกรรมการตรวจสอบ |            |           |
+-------------------+------------------------+------------+-----------+
| นายสุชัย ภูพิชญ์พงษ์    | กรรมกา                 | -          | -         |
|                   | รอิสระและกรรมการตรวจสอบ |            |           |
+-------------------+------------------------+------------+-----------+
| พลตำรวจเอกสนอง    | กรรมการ                | -          | -         |
| วัฒนวรางกูร         |                        |            |           |
+-------------------+------------------------+------------+-----------+
| นายวรพันธ์ ช้อนทอง   | กรรมการ                | -          | -         |
+-------------------+------------------------+------------+-----------+
| นายวัลลภ           | กรรมการ                | -          | -         |
| รุ่งกิจวรเสถียร       |                        |            |           |
+-------------------+------------------------+------------+-----------+

* หมายเหตุ : นายไชยาพร อิ่มเจริญกุล เลขานุการบริษัทฯ แจ้งต่อที่ประชุมคณะกรรมการบริษัทฯ
ครั้งที่ 4/2551 เมื่อวันที่ 3 ธันวาคม 2551 ว่านางทัศนีย์ ชาญวีรกูล ประธานกรรมการ
ได้ลาออกจากการเป็นกรรมการและประธานกรรมการของบริษัทฯ มีผลตั้งแต่วันที่ 21 พฤศจิกายน
2551

คณะกรรมการบริหาร

อ้างถึงคำสั่งของบริษัทฯ ที่ ซท-คส 20/2550 เรื่อง
แต่งตั้งผู้บริหารและเปลี่ยนแปลงผังโครงสร้างองค์กร ซึ่งสั่ง ณ วันที่ 29 พฤศจิกายน 2550
เห็นควรให้มีการแต่งตั้งและปรับเปลี่ยนตำแหน่งพนักงานระดับบริหารและเปลี่ยนแปลงผังโครงสร้างองค์กรใหม่
เพื่อให้การบริหารภายในบริษัทฯ
เป็นไปด้วยความเรียบร้อยเหมาะสมและรองรับการเติบโตของบริษัทฯ จึงเป็นผลให้บริษัทฯ
โดยให้ยกเลิกคำสั่งที่ ซท.-คส.1/2550 ลงวันที่ 15 มกราคม 2550
เรื่องแต่งตั้งผู้บริหารและเปลี่ยนแปลงผังโครงสร้างองค์กร
หรือประกาศและคำสั่งอื่นใดที่ขัดแย้งคำสั่งนี้ทั้งหมด พร้อมกันนี้บริษัทฯ ได้ออกคำสั่งที่ ซท-คส
22/2550 เรื่อง แต่งตั้งคณะกรรมการบริหาร สั่ง ณ วันที่ 3 ธันวาคม 2550
คณะกรรมการบริหารของบริษัทฯ มีทั้งหมด 7 ท่าน ได้แก่

ชื่อ-สกุล ตำแหน่ง

  1. นายวัลลภ รุ่งกิจวรเสถียร ประธานกรรมการบริหาร

  2. นายวรพันธ์ ช้อนทอง กรรมการบริหาร

  3. นายภาคภูมิ ศรีชำนิ กรรมการบริหาร

  4. นายวรัช กุศลมโนมัย กรรมการบริหาร

  5. นายชาญชัย ธารรักประเสริฐ กรรมการบริหาร

  6. นายประเสริฐ คงเคารพธรรม กรรมการบริหาร

  7. นายธีรพงศ์ วิชิรานนท์ กรรมการบริหาร

ขอบเขตและอำนาจหน้าที่ของคณะกรรมการบริหาร

-   วางแผนงาน กำหนดระเบียบการและบริหารงาน เพื่อให้การดำเนินงานของบริษัทฯ
    เป็นไปตามนโยบายที่คณะกรรมการบริษัทฯ เห็นชอบ

-   ดำเนินงานให้เป็นไปตามนโยบายที่คณะกรรมการบริษัทฯ กำหนด

-   ติดตามผลการดำเนินงานของฝ่ายต่าง ๆ ในบริษัทฯ
    โดยกำหนดให้มีการประชุมคณะกรรมการบริหารอย่างน้อย 1-2 ครั้งต่อเดือน
    มีเลขานุการคณะกรรมการบริหารเป็นผู้จดบันทึกและจัดทำรายงานการประชุม
    ซึ่งสามารถตรวจสอบได้
    ทั้งยังได้นำรายงานคณะกรรมการบริหารนี้เสนอต่อที่ประชุมคณะกรรมการบริษัทฯ
    รับทราบทุกครั้ง

กรรมการผู้จัดการ

กรรมการผู้จัดการ คือ นายวัลลภ รุ่งกิจวรเสถียร

ขอบเขตและอำนาจหน้าที่ของกรรมการผู้จัดการ

ตามมติที่ประชุมคณะกรรมการบริษัทฯ ครั้งที่ 3/2545 เมื่อวันที่ 10 พฤษภาคม 2545
ได้มีมติอนุมัติขอบเขตและอำนาจหน้าที่ของกรรมการผู้จัดการดังนี้
กรรมการผู้จัดการเป็นผู้บริหารงานจัดการและดูแลควบคุมการดำเนินธุรกิจของบริษัทฯ
เว้นแต่การดำเนินการใดที่ตามหลักเกณฑ์ของกฎหมายหรือหลักเกณฑ์ของหน่วยงานที่ควบคุมดูแลบริษัทฯ
กำหนดให้ต้องได้รับความเห็นชอบจากที่ประชุมคณะกรรมการหรือที่ประชุมผู้ถือหุ้น
ให้กรรมการผู้จัดการดำเนินการตามหลักเกณฑ์ดังกล่าว
ตลอดจนให้อำนาจกรรมการผู้จัดการในการมอบหมายให้บุคคลอื่นที่กรรมการผู้จัดการเห็นสมควรทำหน้าที่จัดการและดำเนินการแทนและกำหนดห้ามมิให้กรรมการผู้จัดการหรือบุคคลที่กรรมการผู้จัดการมอบหมายให้ทำหน้าที่แทน
อนุมัติการทำรายการใด ๆ ระหว่างกรรมการผู้จัดการหรือบุคคลที่ได้รับมอบหมายดังกล่าว
หรือบุคคลที่อาจมีความขัดแย้งมีส่วนได้เสียหรืออาจมีความเห็นขัดแย้งทางผลประโยชน์ในลักษณะอื่นใดกับบริษัทฯ
หรือบริษัทย่อย

ผู้บริหาร

รายชื่อผู้บริหารบริษัทฯ ดังที่รายงานในหัวข้อคณะกรรมการบริหาร

เลขานุการบริษัทฯ

นายไชยาพร อิ่มเจริญกุล 

ขอบเขตและอำนาจหน้าที่ของเลขานุการบริษัทฯ

-   จัดทำและเก็บรักษาเอกสารดังต่อไปนี้

1.  ทะเบียนกรรมการ

2.  หนังสือนัดประชุมคณะกรรมการ รายงานการประชุมคณะกรรมการ
    และรายงานประจำปีของบริษัทฯ

3.  หนังสือนัดประชุมผู้ถือหุ้น และรายงานการประชุมผู้ถือหุ้น

-   เก็บรักษารายงานการมีส่วนได้เสียที่รายงานโดยกรรมการหรือผู้บริหาร

-   ดำเนินการอื่นๆ ตามที่คณะกรรมการกำกับตลาดทุนประกาศกำหนด

ผู้สอบบัญชีของบริษัทฯ

  บริษัท สำนักงาน เอินส์ท แอนด์ ยัง จำกัด

-   ความสัมพันธ์อื่น ๆ กับบริษัทฯ : ไม่มี

-   จำนวนปีที่เป็นผู้สอบบัญชีให้บริษัทฯ : 8 ปี

กรรมการอิสระ

กรรมการอิสระมีรายนามดังต่อไปนี้

1. พลตำรวจโทเจตน์ มงคลหัตถี กรรมการอิสระ

2. นายชำนิ จันทร์ฉาย กรรมการอิสระ

3. นายธนาธิป วิทยะสิรินันท์ กรรมการอิสระ

4. ดร.ชุมพล พรประภา กรรมการอิสระ

5. นายสุชัย ภูพิชญ์พงษ์ กรรมการอิสระ

คำนิยามของ “กรรมการอิสระ”

กรรมการอิสระของบริษัทฯ
เป็นผู้ที่มีคุณสมบัติตรงตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ ที่
กลต.ก.(ว)32/2551 เรื่องการปรับปรุงข้อกำหนดเกี่ยวกับกรรมการอิสระและกรรมการตรวจสอบ
ดังนี้

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง โดยให้นับรวมหุ้นที่ถือโดยผู้ที่เกี่ยวข้อง[1]ด้วย

2.  ไม่เป็นกรรมการที่มีส่วนร่วมบริหารงาน[2] / พนักงาน / ลูกจ้าง /
    ที่ปรึกษาที่ได้รับเงินเดือนประจำ / ผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน[3] หรือนิติบุคคลที่อาจมีความขัดแย้ง (ปัจจุบันและช่วง 2
    ปีก่อนที่ได้รับการแต่งตั้ง)

3.  ไม่มีความสัมพันธ์ทางสายโลหิตหรือโดยการจัดทะเบียนในลักษณะที่เป็นบิดามารดา คู่สมรส
    พี่น้อง และบุตร รวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ไม่มีความสัมพันธ์ทางธุรกิจและในลักษณะของการให้บริการทางวิชาชีพ
    ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์เกี่ยวกับกรรมการอิสระและกรรมการตรวจสอบ

5.  ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

6.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระได้

7.  กรรมการอิสระที่มีคุณสมบัติตามข้อ 1 – 6
    อาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคลที่อาจมีความขัดแย้ง
    โดยมีการตัดสินใจในรูปแบบองค์คณะ (Collective Decision) ได้

ค่าตอบแทนกรรมการและผู้บริหารของบริษัทฯ และบริษัทย่อย

-   ค่าตอบแทนที่เป็นตัวเงินของบริษัทฯ

  ค่าตอบแทนรวมของกรรมการบริษัทฯ จำนวน 11 คน ของปี 2551

-   จำนวนเงิน 3,840,000 บาท โดยเป็นค่าตอบแทนในรูปของเบี้ยประชุมและค่าบำเหน็จ

  ค่าตอบแทนรวมของกรรมการบริหาร และผู้บริหารของบริษัทฯ จำนวน 7 คน ของปี 2551

-   จำนวนเงิน 21,465,000 บาท โดยเป็นค่าตอบแทนในรูปเงินเดือนและโบนัส

-   ค่าตอบแทนอื่น ๆ

- ไม่มี -

ตารางแสดงรายละเอียดของค่าตอบแทนที่เป็นตัวเงินของกรรมการบริษัทฯ ประจำปี 2551

(หน่วย : บาท)

+------------------+----------------+---------+---------+-------+------+
| รายนามกรรมการ    | ตำแหน่ง         | ค่าเบ    | ค่าเบี้ยป  | ค่าบ   | ค่าต  |
|                  |                | ี้ยประชุมค | ระชุมคณะ | ำเหน็จ | อบแท |
|                  |                | ณะกรรมก | กรรมการ |       | นรวม |
|                  |                | ารบริษัทฯ | ตรวจสอบ |       |      |
+------------------+----------------+---------+---------+-------+------+
| นางทัศนีย์ ชาญวีรกูล  | ประธานกรรมการ  | 120,000 | -       | 40    | 520  |
|                  |                |         |         | 0,000 | ,000 |
+------------------+----------------+---------+---------+-------+------+
| นางสนองนุช        | กรรมการ        | 60,000  | -       | 20    | 260  |
| ชาญวีรกูล          |                |         |         | 0,000 | ,000 |
+------------------+----------------+---------+---------+-------+------+
| นายมาศถวิน        | กรรมการ        | 80,000  | -       | 20    | 280  |
| ชาญวีรกูล          |                |         |         | 0,000 | ,000 |
+------------------+----------------+---------+---------+-------+------+
| ดร.ชุมพล พรประภา  | กรรมการอิสระ    | 60,000  | -       | 20    | 260  |
|                  |                |         |         | 0,000 | ,000 |
+------------------+----------------+---------+---------+-------+------+
| นายธนาธิป         | กรรมการอิสระ    | 80,000  | -       | 20    | 280  |
| วิทยะสิรินันท์        |                |         |         | 0,000 | ,000 |
+------------------+----------------+---------+---------+-------+------+
| นายชำนิ จันทร์ฉาย   | กรรมการอิสระและ | 80,000  | 200,000 | 40    | 680  |
|                  |                |         |         | 0,000 | ,000 |
|                  | ประธาน         |         |         |       |      |
|                  | กรรมการตรวจสอบ |         |         |       |      |
+------------------+----------------+---------+---------+-------+------+
| พลตำรวจโทเจตน์    | กรรมการอิสระและ | 80,000  | 100,000 | 20    | 380  |
| มงคงหัตถี          |                |         |         | 0,000 | ,000 |
|                  | กรรมการตรวจสอบ |         |         |       |      |
+------------------+----------------+---------+---------+-------+------+
| นายสุชัย ภูพิชญ์พงษ์   | กรรมการอิสระ    | 60,000  | 80,000  | 20    | 340  |
|                  |                |         |         | 0,000 | ,000 |
|                  | และ            |         |         |       |      |
|                  | กรรมการตรวจสอบ |         |         |       |      |
+------------------+----------------+---------+---------+-------+------+
| พลตำรวจเอกสนอง   | กรรมการ        | 80,000  | -       | 20    | 280  |
| วัฒนวรางกูร        |                |         |         | 0,000 | ,000 |
+------------------+----------------+---------+---------+-------+------+
| นายวัลลภ          | กรรมการและ     | 80,000  | -       | 20    | 280  |
| รุ่งกิจวรเสถียร      |                |         |         | 0,000 | ,000 |
|                  | กรรมการบริหาร   |         |         |       |      |
+------------------+----------------+---------+---------+-------+------+
| นายวรพันธ์ ช้อนทอง  | กรรมการและ     | 80,000  | -       | 20    | 280  |
|                  |                |         |         | 0,000 | ,000 |
|                  | กรรมการบริหาร   |         |         |       |      |
+------------------+----------------+---------+---------+-------+------+
| รวม              |                | 860,000 | 380,000 | 2,60  | 3    |
|                  |                |         |         | 0,000 | ,840 |
|                  |                |         |         |       | ,000 |
+------------------+----------------+---------+---------+-------+------+

-   ค่าตอบแทนที่เป็นตัวเงินของบริษัทย่อย

  ค่าตอบแทนรวมของกรรมการบริษัทฯ ที่เป็นกรรมการในบริษัทย่อย จำนวน 3 คน ของปี 2551

-   จำนวนเงิน 45,000 บาท โดยเป็นค่าตอบแทนในรูปของเบี้ยประชุม

ตารางแสดงรายละเอียดของค่าตอบแทนที่เป็นตัวเงินของกรรมการบริษัทฯ
ที่เป็นกรรมการในบริษัทย่อยปี 2551

  (หน่วย : บาท)

+------------------------+----------------------+----------------------+
| รายนามกรรมการ          | ตำแหน่ง               | ค่าเบี้ยประชุมคณะกรรมการ |
|                        |                      |                      |
|                        |                      | บริษัทย่อย              |
+------------------------+----------------------+----------------------+
| นางสนองนุช ชาญวีรกูล      | กรรมการ              | 10,000               |
+------------------------+----------------------+----------------------+
| นายวรพันธ์ ช้อนทอง        | กรรมการ              | 15,000               |
+------------------------+----------------------+----------------------+
| รวม                    |                      | 45,000               |
+------------------------+----------------------+----------------------+

หมายเหตุ : บริษัทย่อยคือบริษัท เอช ที อาร์ จำกัด ซึ่งบริษัทฯ ถือหุ้นในสัดส่วนร้อยละ 80.90

-   บุคลากร

โครงสร้างบุคลากร (จำนวน : คน)

+----------------------+---------------+---------------+---------------+
|                      | 2551          | 2550          | 2549          |
+----------------------+---------------+---------------+---------------+
| พนักงานสายอำนวยการ    | 278           | 296           | 288           |
+----------------------+---------------+---------------+---------------+
| พนักงานสายปฏิบัติการ     | 698           | 682           | 604           |
+----------------------+---------------+---------------+---------------+
| ผู้บริหาร               | 34            | 34            | 32            |
+----------------------+---------------+---------------+---------------+
| ลูกจ้างประจำ           | 20            | 18            | 34            |
+----------------------+---------------+---------------+---------------+
| รวม                  | 1,030         | 1,030         | 958           |
+----------------------+---------------+---------------+---------------+

บริษัทฯ
มีการวางแผนบุคลากรทุกปีเพื่อให้สามารถจัดเตรียมบุคลากรให้สอดคล้องกับปริมาณงานและจำนวนหน่วยงานในที่คาดว่าจะเกิดขึ้นในแต่ละปี
ทั้งนี้จากจำนวนบุคลากรที่มีอยู่สามารถรองรับปริมาณงานที่บริษัทฯ
มีอยู่ได้อย่างมีประสิทธิภาพในปีปัจจุบันและปีต่อไป

ผลตอบแทนรวมของพนักงาน (หน่วย : บาท)

+----------------------+---------------+---------------+---------------+
|                      | 2551          | 2550          | 2549          |
+----------------------+---------------+---------------+---------------+
| เงินเดือน              | 337,541,866   | 305,278,984   | 265,223,839   |
+----------------------+---------------+---------------+---------------+
| โบนัส                 | 38,281,569    | 34,412,217    | 20,058,936    |
+----------------------+---------------+---------------+---------------+
| เงิน                  | 13,388,856    | 11,854,623    | 9,665,353     |
| สมทบกองทุนสำรองเลี้ยงชีพ |               |               |               |
+----------------------+---------------+---------------+---------------+
| รวม                  | 389,212,291   | 351,545,824   | 294,948,128   |
+----------------------+---------------+---------------+---------------+

การเปลี่ยนแปลงจำนวนพนักงานอย่างมีนัยสำคัญ หรือข้อพิพาทด้านแรงงาน (ในรอบ 3ปีที่ผ่านมา)

ในรอบ 3 ปี ที่ผ่านมา
จำนวนพนักงานของบริษัทฯไม่มีการเปลี่ยนแปลงอย่างมีนัยสำคัญและไม่มีข้อพิพาทแรงงาน

นโยบายการบริหารทรัพยากรบุคคล

บริษัทฯ
มีนโยบายในการบริหารทรัพยากรบุคคลที่ชัดเจนมุ่งเน้นการให้ผลตอบแทนในการทำงานและจัด
สวัสดิการแก่พนักงานด้วยความโปร่งใส เป็นธรรม
และสอดคล้องกับภาวะการแข่งขันและตลาดแรงงาน ปฏิบัติต่อพนักงานด้วยความเป็นธรรม เสมอภาค
ภายใต้กรอบระเบียบข้อบังคับการทำงานบริษัทฯ กฎหมายแรงงาน และประเพณีที่ดีงามในสังคม
ดูแลพนักงานและสภาพการทำงานให้มีความปลอดภัย
รวมถึงพัฒนาศักยภาพพนักงานให้มีความรู้ความสามารถทั้งรายบุคคลและทั้งแบบกลุ่ม
ภายใต้เป้าหมายเดียวกัน คือ เพิ่มประสิทธิภาพและประสิทธิผลในการทำงาน

การวางแผนบุคลากร

บริษัทฯ
มีการวางแผนกำลังพลที่ต้องการให้สอดคล้องกับปริมาณงานก่อสร้างและจำนวนหน่วยงานที่คาดว่าจะเกิดขึ้น
โดยมีเป้าหมาย เพื่อให้ได้มาซึ่งบุคลากรที่มีคุณสมบัติเหมาะสม มีศักยภาพ
ในจำนวนและช่วงเวลาที่เหมาะสม

การสรรหาและคัดเลือกบุคลากร

บริษัทฯ มีกระบวนการคัดเลือกบุคลากรที่มีความรู้ความสามารถและมีคุณภาพโดยการรับสมัครตรง
หรือผ่านช่องทางการประชาสัมพันธ์ ทั้งทางสื่อสิ่งพิมพ์ อินเตอร์เนต
การเข้าร่วมตลาดนัดแรงงานทั้งของภาครัฐ ได้แก่ กรมการจัดหางาน
ตลาดนัดแรงงานที่จัดโดยมหาวิทยาลัย
การสรรหาจากสถาบันการศึกษาและวิทยาลัยอาชีวศึกษาทั่วประเทศ ทั้งนี้
ในกระบวนการสรรหามุ่งเน้นบุคลากรโดยมีการทดสอบและสัมภาษณ์แบบ Competency Based
Interview เพื่อให้ได้บุคลากรที่มีความสามารถหรือศักยภาพส่วนบุคคล วิสัยทัศน์
ทักษะการทำงานเป็นทีม
มีความคิดสร้างสรรค์ให้สอดคล้องกับลักษณะงานและความรับผิดชอบของแต่ละตำแหน่งงาน

การประเมินผลการปฏิบัติงานและการบริหารค่าตอบแทน

ระบบการประเมินผลการปฏิบัติงานของบุคลากรจะมีความสอดคล้องกับระบบการบริหารค่าตอบแทน
โดยผลตอบแทนจะสอดคล้องกับผลการปฏิบัติงานของแต่ละบุคคลและผลการดำเนินงานของบริษัทฯ
โดยรวม บริษัทฯ จะดูแลให้ผลตอบแทนในการทำงานและจัดสวัสดิการแก่พนักงานด้วยความโปร่งใส
เป็นธรรม และสอดคล้องกับภาวะของการแข่งขันและตลาดแรงงาน

สวัสดิการพนักงาน

บริษัทฯ จัดสวัสดิการให้แก่ผู้ปฏิบัติงาน มีรายละเอียดดังนี้

-   สวัสดิการตามข้อกำหนดของกฎหมาย ได้แก่ กองทุนประกันสังคม กองทุนเงินทดแทน

-   สวัสดิการที่บริษัทฯ เห็นสมควรจัดเพิ่มเติมขึ้น เพื่อเป็นขวัญกำลังใจ
    และส่งเสริมคุณภาพชีวิตให้กับผู้ปฏิบัติงาน ในฐานะสมาชิกของบริษัทฯ อันได้แก่
    กองทุนสำรองเลี้ยงชีพ, ประกันชีวิตและอุบัติเหตุรางวัลผู้ปฏิบัติงานนาน,
    ทุนการศึกษาบุตรซิโน-ไทย, การตรวจสุขภาพประจำปี, เครื่องแบบผู้ปฏิบัติงาน,
    เงินช่วยเหลืองานศพ, วันลา ได้แก่ วันหยุดพักผ่อนประจำปี วันหยุดตามประเพณี
    ลากิจ,โบนัสประจำปี (ตามผลประกอบการ), และอื่นๆ เช่น น้ำดื่ม ศูนย์ออกกำลังกาย
    ห้องสุขา ยาสามัญประจำสำนักงาน

นโยบายด้านการเรียนรู้และพัฒนาบุคลากร

ด้านการเรียนรู้และพัฒนาบุคลากร บริษัทฯ มีเป้าหมายที่จะฝึกอบรมและพัฒนาบุคลากร
รวมถึงลูกจ้างทุกระดับให้ตรงกับความต้องการในงาน ทั้งนี้เพื่อให้บุคลากรได้มีความรู้ ความสามารถ
ทักษะและความชำนาญในงาน
สามารถปฏิบัติงานได้อย่างมีประสิทธิภาพให้สอดคล้องกับแผนการดำเนินธุรกิจขององค์กร
ทั้งในปัจจุบัน และพร้อมกับการแข่งขันในอนาคตได้อย่างยั่งยืน โดยการพัฒนาจะเน้นใน 3 มิติ คือ

การพัฒนาบุคลากรแบบรายบุคคลและแบบกลุ่ม (Individual and Group Training &
Development)

การพัฒนาบุคลากรแบบรายบุคคลของบริษัทฯนั้นจะให้ความสำคัญกับการพัฒนาความสามารถหลัก
(Competency) ทักษะส่วนบุคคล (Personal Skill)
และเทคโนโลยีใหม่ที่ช่วยเพิ่มประสิทธิภาพในการทำงาน
โดยแต่ละตำแหน่งงานจะมีแผนการพัฒนาและฝึกอบรมเฉพาะตำแหน่งงาน
ซึ่งเป็นการประสานงานร่วมกันระหว่างฝ่ายทรัพยากรบุคคล
หน่วยงานต้นสังกัดและพนักงานผู้ปฏิบัติงาน ในการประเมินความรู้และทักษะที่ต้องการพัฒนาเพิ่มเติม
เพื่อเพิ่มศักยภาพและประสิทธิภาพในการปฏิบัติงาน
โดยรูปแบบการอบรมมีทั้งการอบรมสัมมนาโดยสถาบันผู้เชี่ยวชาญในแต่ละสาขา
และการอบรมสัมมนาภายใน

บริษัทฯ ได้จัดให้มีการอบรมสัมมนาภายในเป็นประจำทุกปี ทั้งในส่วนงานปฏิบัติการ
และสายงานการเงินและบริหาร โครงการอบรมสัมมนาภายในที่จัดขึ้น ได้แก่
หลักสูตรการฝึกอบรมพนักงานระดับปฏิบัติงานจะมุ่งเน้นหลักสูตรที่ช่วยเพิ่มประสิทธิภาพในการทำงาน
เช่น หลักสูตร Construction Management หลักสูตร English for Engineer หลักสูตร
Presentation Skill 0และเพื่อเพิ่มทักษะทางด้านการบริหารสำหรับพนักงาน บริษัทฯ
ได้จัดให้มีการอบรมในหลักสูตร Mini-MBA ซึ่งเป็นความร่วมมือระหว่างบริษัทฯ
และมหาวิทยาลัยธรรมศาสตร์

บริษัทฯ ได้มีการยกระดับพัฒนาฝีมือแรงงาน
ตลอดจนช่างก่อสร้างต่างๆโดยส่งลูกจ้างเข้ารับการอบรมและทดสอบฝีมือตามมาตรฐานแรงงาน
ในสาขาช่างก่ออิฐ ฉาบปูน ช่างเชื่อม เพื่อเป็นการเพิ่มทักษะทั้งด้านทฤษฎี และภาคปฏิบัติ
ผ่านสถาบันพัฒนาฝีมือแรงงาน จากการมุ่งมั่นพัฒนาบุคลากรอย่างต่อเนื่อง
และสอดคล้องกับพระราชบัญญัติส่งเสริมพัฒนาฝีมือแรงงาน ในปี 2551 บริษัทฯ
ได้รับรางวัลในฐานะสถานประกอบกิจการดีเด่นด้านส่งเสริมการพัฒนาฝีมือแรงงานจากกระทรวงแรงงานเมื่อวันที่
4 ธันวาคม 2551

ค่าใช้จ่ายในการอบรมสัมมนา ปี 2549 - 2551 (หน่วย : บาท)

  ----------------- ----------------- ----------------- ------------------
                    2551              2550              2549

  อบรมภายนอก        528,724           520,945           480,110

  อบรมภายใน         3,314,864         2,872,127         1,013,235

  รวม               3,843,588         3,393,072         1,493,345
  ----------------- ----------------- ----------------- ------------------

แผนความก้าวหน้าในอาชีพ (Career Path)

บริษัทฯ ได้มีการจัดทำแผนอาชีพสำหรับบุคลากรในสำหรับทั้งสายงานปฏิบัติการและสายงานสนับสนุน
เพื่อเป็นแนวทางในการกำหนดแผนพัฒนาบุคลากรให้มีการเติบโตด้วยทักษะและความรู้ที่เหมาะสมกับตำแหน่งงานในอนาคต

การพัฒนาองค์กร (Organization Development)

บริษัทฯ
ได้มีนโยบายการพัฒนาองค์กรทั้งในสายงานปฏิบัติการและสายงานการเงินและบริหารเพื่อให้บริษัทฯ
มีการเติบโตอย่างแข็งแกร่ง
มีความสามารถในการแข่งขันในระยะยาวและเพิ่มประสิทธิภาพและประสิทธิผลในการดำเนินงานโดยรวมของบริษัทฯ
ซึ่งมีการเติบโตอย่างต่อเนื่อง

เป้าหมายหนึ่งที่มีความสำคัญต่อการเติบโตของบริษัทฯ คือ
การพัฒนาองค์กรให้ก้าวไปสู่การเป็นองค์กรแห่งการเรียนรู้ (Learning Organization)
เพื่อสร้างความเป็นเลิศในการดำเนินงานและสร้างวัฒนธรรมให้บุคลากรของบริษัทฯ
เป็นผู้ที่ขวนขวายหาความรู้อย่างไม่หยุดนิ่งและมีการถ่ายทอดความรู้ระหว่างกัน
รวมไปถึงมีการจัดการความรู้ (Knowledge Management) ที่เป็นระบบ
เพื่อให้เกิดการถ่ายทอดประสบการณ์และทักษะที่มีความจำเป็นต่อความสำเร็จขององค์กรผ่านไปสู่บุคลากรแบบรุ่นต่อรุ่น

การกำกับดูแลกิจการ

สิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน

บริษัทฯ ให้ความสำคัญอย่างจริงจังต่อสิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน มีการกำหนดแนวทางและการดำเนินการต่างๆ เพื่อเป็นการรักษาสิทธิของผู้ถือหุ้น และเพื่อให้ผู้ถือหุ้นทุกรายได้รับการปฏิบัติอย่างเป็นธรรมและเท่าเทียมกันทุกราย ดังนี้

1. การประชุมผู้ถือหุ้น

ในการประชุมผู้ถือหุ้น บริษัทฯ ได้ดำเนินการจัดส่งหนังสือนัดประชุมผู้ถือหุ้นไปยังผู้ถือหุ้น
โดยในหนังสือนัดประชุมนั้นประกอบไปด้วยรายละเอียดดังนี้

-   แจ้งถึงวัน เวลา และสถานที่ในการจัดประชุมที่ชัดเจน
    โดยสถานที่ในการจัดประชุมสามารถเข้าถึงได้สะดวก

-   แจ้งถึงเอกสารที่ผู้ถือหุ้นต้องใช้แสดงตัวเพื่อเข้าการประชุม

-   แจ้งถึงวาระการประชุม โดยบริษัทฯ จัดเตรียมข้อมูล
    เอกสารและรายละเอียดประกอบการประชุมในวาระต่างๆ อย่างครบถ้วนเพียงพอ
    พร้อมข้อเท็จจริงและเหตุผล และความเห็นของกรรมการบริษัทฯ ในแต่ละวาระการประชุม
    เพื่อให้ผู้ถือหุ้นทราบข้อมูลและรายละเอียดในแต่ละวาระการประชุมอย่างชัดเจน

-   บริษัทฯ เปิดโอกาสให้ผู้ถือหุ้นแสดงความคิดเห็นและซักถาม
    โดยมีการระบุอย่างชัดเจนในวาระการประชุม

-   หนังสือมอบฉันทะ รายละเอียดวิธีการมอบฉันทะและมีการเสนอให้กรรมการอิสระอย่างน้อย 1
    ท่านเป็นผู้รับมอบอำนาจ
    เพื่อเป็นการอำนวยความสะดวกให้แก่ผู้ถือหุ้นที่ไม่สามารถเข้าร่วมประชุมได้ด้วยตนเอง

-   หนังสือนัดประชุมและข้อมูลประกอบการประชุม ได้ดำเนินการจัดทำขึ้นใน 2 ภาษา
    ทั้งภาษาไทยและภาษาอังกฤษสำหรับผู้ถือหุ้นต่างชาติ

-   หนังสือนัดประชุมและข้อมูลประกอบการประชุม ทางบริษัทฯ
    จะดำเนินการจัดส่งไปยังผู้ถือหุ้นล่วงหน้าก่อนวันประชุมอย่างน้อย 14 วัน
    และผู้ถือหุ้นยังสามารถ Download
    หนังสือนัดประชุมและข้อมูลประกอบการประชุมทั้งภาษาไทยและภาษาอังกฤษ ได้จากทาง
    Website ของทางบริษัทฯ ที่ www.stecon.co.th ได้อีกทางหนึ่งด้วย

-   บริษัทฯ ได้ให้ความสำคัญกับผู้ถือหุ้นในการรับทราบข้อมูลการประชุมผู้ถือหุ้น
    ทั้งผู้ถือหุ้นที่อยู่ไกลและผู้ถือหุ้นต่างชาติ บริษัทฯ จึงได้ดำเนินการ แจ้งกำหนดการ วาระ
    รายละเอียดเกี่ยวกับการประชุม
    และข้อมูลประกอบวาระการประชุมทั้งภาษาไทยและภาษาอังกฤษไว้บน Website
    ของทางบริษัทฯ ที่ www.stecon.co.th ก่อนการประชุมมากกว่า 30 วัน
    เพื่อเปิดโอกาสให้ผู้ถือหุ้น มีเวลาเตรียมตัวและได้รับข้อมูลอย่างทั่วถึง

ในการประชุมผู้ถือหุ้น บริษัทฯ เปิดให้มีการลงทะเบียนล่วงหน้าก่อนการประชุมมากกว่า 1 ชม.
ส่วนของการลงคะแนนเสียงประธานที่ประชุมจะแจ้งวิธีที่ใช้ในการนับคะแนนและวิธีใช้บัตรลงคะแนนให้ผู้ถือหุ้นทราบก่อนลงคะแนน
และให้ลงคะแนนเสียงเรียงลำดับตามวาระการประชุมที่กำหนด
โดยประธานที่ประชุมมีการจัดสรรเวลาอย่างเพียงพอและเหมาะสม
และส่งเสริมให้ผู้ถือหุ้นมีโอกาสโดยเท่าเทียมกันในการแสดงความคิดเห็นและซักถามต่อที่ประชุมตามระเบียบวาระการประชุมและเรื่องที่เสนอ
นอกจากนั้นแล้วในการประชุมผู้ถือหุ้นทุกครั้ง ประธานกรรมการ ประธานกรรมการตรวจสอบ
กรรมการ กรรมการผู้จัดการ เข้าร่วมประชุมทุกครั้ง เพื่อชี้แจงและตอบคำถามที่ประชุม
อีกทั้งบริษัทฯ ไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า
และหากมีวาระการแต่งตั้งกรรมการบริษัทฯ
บริษัทฯจะกำหนดให้มีการลงมติแต่งตั้งกรรมการเป็นรายบุคคล

ในรายงานการประชุมผู้ถือหุ้น บริษัทฯ จัดทำรายงานการประชุมผู้ถือหุ้นมีอย่างมีสาระสำคัญครบถ้วน
ไม่ว่าจะเป็น คำชี้แจงที่เป็นสาระสำคัญ คำถาม ข้อคิดเห็น วิธีนับคะแนน คะแนนที่เห็นด้วย /
ไม่เห็นด้วย หรืองดออกเสียง โดยบริษัทฯ ดำเนินการจัดทำรายงานการประชุมให้เสร็จสมบูรณ์
ไม่เกิน 7 วัน หลังจากการประชุม และจะนำส่งตลาดหลักทรัพย์แห่งประเทศไทย
นอกจากนั้นแล้วบริษัทฯ จะนำรายงานการประชุมดังกล่าวแสดงไว้ที่ Website ของทางบริษัทฯ
บริษัทฯ มีการจัดเก็บรายงานการประชุมผู้ถือหุ้นที่ดีสามารถตรวจสอบและอ้างอิงได้

2. การให้สิทธิแก่ผู้ถือหุ้นในการเสนอเรื่องเพื่อบรรจุเป็นวาระการประชุมเป็นการล่วงหน้า และ
การให้สิทธิแก่ผู้ถือหุ้นเสนอชื่อบุคคลที่มีคุณสมบัติเหมาะสมเข้าดำรงตำแหน่งกรรมการ

บริษัทฯ ยึดถือการปฏิบัติต่อผู้ถือหุ้นทุกรายอย่างเท่าเทียมกัน
และเพื่อเป็นการเปิดโอกาสให้ผู้ถือหุ้นทุกรายได้มีโอกาสเสนอเรื่องเพื่อให้คณะกรรมการพิจารณาบรรจุเป็นวาระการประชุม
และเสนอชื่อบุคคลที่มีคุณสมบัติเหมาะสมตามที่บริษัทฯ
ได้กำหนดไว้เพื่อเข้าดำรงตำแหน่งกรรมการบริษัทฯ บริษัทฯ
จึงได้กำหนดหลักเกณฑ์ในการให้ผู้ถือหุ้นเสนอวาระการประชุมสามัญผู้ถือหุ้นล่วงหน้าและเสนอชื่อบุคคลเพื่อคัดสรรบุคคลที่มีคุณสมบัติเหมาะสมมาดำรงตำแหน่งกรรมการบริษัทฯ
ขึ้น โดยหลักเกณฑ์ดังกล่าว
ประกอบด้วยคุณสมบัติของผู้ถือหุ้นที่จะเสนอวาระการประชุมสามัญล่วงหน้าหรือเสนอชื่อบุคคลเพื่อคัดสรรบุคคลที่มีคุณสมบัติเหมาะสมมาดำรงตำแหน่งกรรมการบริษัทฯ
ขั้นตอนการเสนอวาระการประชุม เกณฑ์การพิจารณาเรื่องที่ไม่บรรจุเป็นวาระการประชุม
ขั้นตอนการเสนอชื่อบุคคลเพื่อคัดสรรบุคคลที่มีคุณสมบัติเหมาะสมมาดำรงตำแหน่งกรรมการบริษัทฯ
คุณสมบัติของกรรมการบริษัทฯ ขั้นตอนในการกลั่นกรองและการพิจารณา
และการชี้แจงผลการพิจารณา ได้เปิดเผยรายละเอียดหลักเกณฑ์ดังกล่าวไว้ที่ Website
ของทางบริษัทฯ ที่ www.stecon.co.th

3. มาตรการป้องกันกรรมการ ผู้บริหาร และพนักงานใช้ข้อมูลภายในเพื่อหาผลประโยชน์

บริษัทฯ มีการจัดทำมาตรการป้องกัน กรรมการบริษัทฯ ผู้บริหาร และพนักงาน ใช้ประโยชน์จากข้อมูลภายในไว้อย่างชัดเจนเป็นลายลักษณ์อักษร เพื่อป้องกันความขัดแย้งทางผลประโยชน์ และเพื่อเป็นการมิให้ข้อมูล สารสนเทศที่สำคัญถูกเปิดเผย หรือนำไปใช้เพื่อประโยชน์ส่วนตน 

ทั้งนี้ ระเบียบเรื่องการควบคุมข้อมูลภายในของบริษัทฯ นั้น ข้อมูลภายใน หมายถึง ข้อมูลทั้งด้านการเงิน การลงทุน การตลาด การปฏิบัติงาน และข้อมูลอื่นใดที่เกี่ยวข้องกับบริษัทฯ ตามข้อบังคับและหรือตามที่กฎหมายกำหนด เพื่อปกป้องรักษาเงินลงทุนของผู้ถือหุ้น และสินทรัพย์ของบริษัทฯ ตลอดจนรักษาผลประโยชน์ของบริษัทฯ โดยหากผู้บริหาร พนักงาน หรือลูกจ้างกระทำความผิดตามระเบียบนี้ จะต้องได้รับโทษตามข้อบังคับการทำงาน และต้องรับโทษตามกฎหมายที่เกี่ยวข้องทุกประการ โดยมีแนวปฏิบัติดังนี้

-   บริษัทฯ มีการให้ความรู้ เกี่ยวกับหน้าที่ที่คณะกรรมการบริษัทฯ และผู้บริหาร ตลอดจนคู่สมรส
    และบุตรที่ยังไม่บรรลุนิติภาวะ ต้องรายงานการถือหลักทรัพย์ของบริษัทฯ
    ตามประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สจ. 14/2540
    เรื่องการจัดทำและเปิดเผยรายงานการถือหลักทรัพย์ แก่กรรมการบริษัทฯ ผู้บริหาร
    และผู้สอบบัญชีของบริษัทฯ ซึ่งต้องถือปฏิบัติอย่างเคร่งครัด

-   จำกัดผู้รับรู้ข้อมูลทางการเงินเฉพาะผู้บริหารที่เกี่ยวข้อง

-   ห้ามไม่ให้ผู้บริหารหรือพนักงานที่ได้รับทราบข้อมูลภายใน
    เปิดเผยข้อมูลภายในแก่บุคคลภายนอกหรือบุคคลที่ไม่เกี่ยวข้อง
    และไม่ซื้อขายหลักทรัพย์ของบริษัทฯ ในช่วง 1 เดือน ก่อนที่งบการเงินเผยแพร่ต่อสาธารณชน

-   บริษัทฯ
    มีมาตรการลงโทษสำหรับผู้บริหารและพนักงานที่นำข้อมูลภายในออกไปเผยแพร่หรือนำไปใช้เพื่อประโยชน์ส่วนตน

-   บริษัทฯ ได้มีการนำระบบเทคโนโลยีสารสนเทศ (Information Technology)
    มาใช้เพื่อเป็นการป้องกันการเข้าถึงข้อมูลของบริษัทฯ
    และมีการกำหนดสิทธิการเข้าถึงข้อมูลของบริษัทฯ
    ในระดับต่างๆให้เหมาะสมตามความรับผิดชอบของพนักงานและผู้บริหารเป็นรายบุคคล
    โดยบริษัทฯ มีนโยบายความปลอดภัยระบบคอมพิวเตอร์เทคโนโลยีสารสนเทศ
    ซึ่งประกาศใช้ในปี 2549
    เพื่อกำหนดแนวทางที่ชัดเจนในการใช้ระบบคอมพิวเตอร์เทคโนโลยีสารสนเทศของบริษัทฯ
    ให้เกิดความสะดวกปลอดภัย เช่น
    การป้องกันปัญหาที่อาจจะเกิดขึ้นจากการใช้งานเครือข่ายระบบสารสนเทศในลักษณะที่ไม่ถูกต้อง
    การป้องกันข้อมูลสารสนเทศ บทลงโทษและการบังคับใช้ เป็นต้น

4. การเปิดเผยข้อมูลส่วนได้เสียของกรรมการ ผู้บริหารและผู้เกี่ยวข้องต่อคณะกรรมการ

คณะกรรมการบริษัทฯ กำหนดแนวทางให้ กรรมการ ผู้บริหาร มีหน้าเปิดเผยข้อมูลส่วนได้เสียของตนและผู้ที่เกี่ยวข้องต่อคณะกรรมการตามข้อกำหนดของ พระราชบัญญัติบริษัทมหาชนจำกัด พ.ศ. 2535 ข้อกำหนดและประกาศของตลาดหลักทรัพย์แห่งประเทศไทยและสำนักงาน ก.ล.ต. เพื่อให้การดำเนินงานและการตัดสินใจต่างๆ ของกรรมการและผู้บริหารเป็นไปเพื่อประโยชน์โดยรวมของบริษัทฯ

5.รายการที่อาจมีความขัดแย้งทางผลประโยชน์

บริษัทฯ ตระหนักถึงผลประโยชน์ของผู้ถือหุ้นและเป็นธรรมต่อผู้ถือหุ้นทุกราย
เพื่อป้องกันความขัดแย้งทางผลประโยชน์
และเพื่อให้การดำเนินงานเป็นไปด้วยความโปร่งใสและตรวจสอบได้ บริษัทฯ
จึงมีนโยบายที่ชัดเจนในการเปิดเผยรายการที่เกี่ยวโยงกัน
เพื่อเป็นการเสริมสร้างความมั่นใจแก่ผู้ถือหุ้น นักลงทุนและผู้มีส่วนได้เสียของบริษัทฯ
โดยบริษัทฯจะดำเนินการตามหลักเกณฑ์
เงื่อนไขและวิธีการตามประกาศคณะกรรมการตลาดหลักทรัพย์แห่งประเทศไทยเรื่องการเปิดเผยข้อมูลและการปฏิบัติของบริษัทฯ
จดทะเบียนในรายการที่เกี่ยวโยงกัน พ.ศ. 2546

บทบาทของผู้มีส่วนได้เสีย

1. นโยบายการดูแลและปฏิบัติต่อผู้มีส่วนได้เสีย 

บริษัทฯ มีนโยบายที่ชัดเจนในการดูแลและคำนึงถึงสิทธิของผู้มีส่วนได้เสียกลุ่มต่างๆ บริษัทฯ
จึงได้จัดทำข้อพึงปฏิบัติที่ดีต่อผู้มีส่วนได้เสียอื่นกับบริษัทฯ ไว้อย่างชัดเจน ทั้งในส่วนของ ลูกค้า
คู่แข่งขัน หน่วยราชการ พนักงาน สังคม คู่ค้า และ เจ้าหนี้
และกำหนดให้เป็นหน้าที่และความรับผิดชอบของกรรมการบริษัทฯ ผู้บริหาร
และพนักงานทุกคนที่จะต้องรับทราบและยึดถือปฏิบัติตามแนวทางต่างๆ อย่างเคร่งครัด

ข้อพึงปฏิบัติ ต่อ ลูกค้า

(1) พึงขายสินค้าและบริการในราคายุติธรรม

(2) พึงขายสินค้าและบริการให้ถูกต้องตามจำนวน คุณภาพ ราคาที่ตกลงกัน
    และมีความรับผิดชอบตามภาระผูกพันของตน

(3) พึงดูแลและให้บริการแก่ลูกค้าทุกคนอย่างเท่าเทียมกัน

(4) พึงละเว้นการกระทำใดๆ ที่จะควบคุมการตัดสินใจของลูกค้า

(5) พึงละเว้นการกระทำใดๆ เพื่อทำให้สินค้ามีราคาสูงขึ้นโดยไม่มีเหตุผล

(6) พึงปฏิบัติต่อลูกค้า และให้บริการอย่างมีน้ำใจไมตรี มีอัธยาศัยที่ดีต่อกัน

ข้อพึงปฏิบัติ ต่อ คู่แข่งขัน

(1) พึงละเว้นจากการกลั่นแกล้ง ทำให้คู่แข่งขันเสียโอกาสอย่างไม่เป็นธรรม

(2) พึงให้ความร่วมมือในการแข่งขัน

ข้อพึงปฏิบัติ ต่อ หน่วยราชการ

(1) พึงทำธุรกิจกับหน่วยราชการอย่างตรงไปตรงมา ซื่อสัตย์สุจริต และเป็นธรรม

(2) พึงปฏิบัติตามข้อกำหนดของกฎหมายในการทำธุรกิจ

(3) พึงละเว้นจากการติดสินบน

(4) พึงละเว้นการให้ความร่วมมือ
    สนับสนุนการกระทำของข้าราชการที่มีต่อเจตนาทำการทุจริตในทางใดๆ

(5) พึงละเว้นจากการให้ของขวัญ หรือของกำนัลใดๆ แก่ข้าราชการ

(6) พึงให้ความร่วมมือกับหน่วยราชการในการทำหน้าที่พลเมืองดี

(7) พึงมีทัศนคติที่ถูกต้องและมีความเชื่อถือต่อหน่วยราชการ

ข้อพึงปฏิบัติ ต่อ พนักงาน

(1) พึงให้ค่าจ้างและผลตอบแทนที่เหมาะสม

(2) พึงเอาใจใส่สวัสดิการ

(3) พึงพัฒนา เพื่อเพิ่มความรู้ความชำนาญและประสบการณ์ เช่น การฝึกอบรม

(4) พึงให้ความเป็นธรรม

(5) พึงศึกษาและทำความเข้าใจ

(6) พึงเคารพสิทธิส่วนบุคคล

(7) พึงให้ความเชื่อถือไว้วางใจ

(8) พึงให้คำแนะนำ ปรึกษา

(9) พึงสนับสนุนให้พนักงานได้ประพฤติตนเป็นพลเมืองดี

ข้อพึงปฏิบัติ ต่อ สังคม

(1) พึงละเว้นจากการประกอบธุรกิจที่ทำให้สังคมเสื่อม

(2) พึงละเว้นจากการประกอบกิจการที่ทำลายทรัพยากรธรรมชาติและสิ่งแวดล้อม

(3) พึงดูแลเอาใจใส่การประกอบกิจการของตนมิให้เป็นต้นเหตุก่อมลภาวะให้สิ่งแวดล้อมและสังคม

(4) พึงให้ความเคารพสิทธิทางปัญญาของผู้อื่น หรือ ธุรกิจอื่น

(5) พึงให้ความร่วมมือกับทุกฝ่ายในชุมชนเพื่อการสร้างสรรค์สังคม

(6) พึงให้ความสนใจในการสร้างงานแก่คนในชุมชนให้สอดคล้องกับศักยภาพของชุมชนนั้นๆ

ข้อพึงปฏิบัติ ต่อ คู่ค้า

(1) พึงปฏิบัติตามข้อสัญญาระหว่างบริษัทฯ และคู่ค้า

ข้อพึงปฏิบัติ ต่อ เจ้าหนี้

(1) พึงปฏิบัติตามข้อสัญญาระหว่างบริษัทฯ และเจ้าหนี้

2. นโยบายด้านความปลอดภัย อาชีวอนามัย และสิ่งแวดล้อม 

บริษัทฯ มีความตระหนักและถือว่าความปลอดภัย อาชีวอนามัย และสภาพแวดล้อมในการทำงาน
เป็นส่วนหนึ่งของความสำเร็จในการดำเนินธุรกิจที่ไม่สามารถแยกออกจากงานปฏิบัติการได้
พนักงานและผู้ปฏิบัติงานทุกคนของบริษัทฯ จะต้องได้รับความปลอดภัย มีสุขภาพอนามัยที่ดี
ภายใต้สภาพการทำงานและสิ่งแวดล้อมที่ดี
เนื่องเพราะทรัพยากรมนุษย์ถือเป็นทรัพยากรที่มีคุณค่าสูงสุดขององค์กร บริษัทฯ
จึงกำหนดให้เป็นนโยบาย ความปลอดภัย อาชีวอนามัย และสภาพแวดล้อมในการทำงาน
ให้พนักงานและผู้ปฏิบัติงานในนามของบริษัทฯ ทุกคนรับทราบและถือปฏิบัติดังนี้

(1) บริษัทฯ ถือเป็นหน้าที่ความรับผิดชอบของบริษัทฯ
    ต่อสังคมและผู้ปฏิบัติงานทุกคนในอันที่จะส่งเสริมและสนับสนุนการดำเนินงานด้านความปลอดภัย
    อาชีวอนามัย และสภาพแวดล้อมในการทำงาน
    รวมถึงการป้องกันผลกระทบและดูแลรักษาสิ่งแวดล้อม

(2) บริษัทฯ จะจัดให้มีระบบการบริหารจัดการ ความปลอดภัย อาชีวอนามัย
    และสภาพแวดล้อมในการทำงาน ที่สอดคล้องและไม่ต่ำกว่าเกณฑ์ที่กฎหมายกำหนด

(3) บริษัทฯ กำหนดเป็นนโยบายให้ผู้บริหารและผู้บังคับบัญชาทุกคนมีหน้าที่ดูแลรับผิดชอบในเรื่อง
    ความปลอดภัย อาชีวอนามัย และสภาพแวดล้อมในการทำงาน ของผู้ใต้บังคับบัญชา
    และให้เป็นไปตามกฎระเบียบที่บริษัทฯ กำหนดขึ้นโดยเข้มงวดกวดขัน
    และให้อิสระกับผู้บริหารทุกระดับอย่างเต็มที่ ในการดำเนินงานใดๆ เพื่อให้บรรลุผลนี้

(4) บริษัทฯ กำหนดเป็นนโยบายให้พนักงานและผู้ปฏิบัติงานทุกคน
    ต้องมีหน้าที่รับผิดชอบในการปฏิบัติงานให้เกิดความปลอดภัย อาชีวอนามัย
    และสภาพแวดล้อมในการทำงาน ตามกฎระเบียบที่บริษัทฯ ได้กำหนดขึ้นโดยเคร่งครัด

(5) บริษัทฯ จะสนับสนุน จัดหาเครื่องมือ เครื่องใช้ อุปกรณ์ ที่มีสภาพปลอดภัย
    รวมถึงจัดหาอุปกรณ์ทางด้านความปลอดภัยต่างๆ แก่ผู้ปฏิบัติงาน
    ตลอดจนจัดให้มีสภาพการทำงาน และวิธีการทำงานที่ปลอดภัย ส่งเสริมให้ความรู้แก่ผู้ปฏิบัติงาน
    และจูงใจให้เกิดการทำงานที่ปลอดภัย
    และคำนึงถึงการป้องกันผลกระทบต่อสิ่งแวดล้อมอย่างเต็มที่

(6) บริษัทฯ กำหนดเป็นนโยบายให้มีคณะกรรมการความปลอดภัย อาชีวอนามัย และสภาพแวดล้อม
    เพื่อวางแผนงาน และจัดทำโครงการเกี่ยวกับความปลอดภัย
    ตลอดจนบริหารและพัฒนาแผนงานโครงการให้สัมฤทธิ์ผลอย่างมีประสิทธิภาพ

3. นโยบายต่อสังคม

บริษัทฯ มีนโยบาย “ซิโน-ไทยฯ คืนกำไรสู่สังคม” เป็นนโยบายเพื่อสาธารณะประโยชน์ของบริษัทฯ
โดยมีวัตถุประสงค์มุ่งเน้นด้านการศึกษาและพัฒนาเยาวชน
ซึ่งถือเป็นปัจจัยหลักในการพัฒนาประเทศชาติ บริษัทฯ ได้ริเริ่มโครงการตั้งแต่ปี 2545 เป็นต้นมา
เพื่อเป็นการฉลองครบรอบ 40 ปี ของบริษัทฯ โดยการก่อสร้างอาคารเรียน อาคารห้องสมุด
อาคารอเนกประสงค์ มอบทุนการศึกษาและอุปกรณ์การศึกษาให้แก่โรงเรียนและสถานศึกษาต่างๆ
ที่ขาดแคลนบริเวณหน่วยงานก่อสร้าง ซึ่งได้ปฏิบัติต่อเนื่องมาเป็นประจำทุกปี

สำหรับใน ปี 2551 ที่ผ่านมา บริษัทฯ ได้ก่อสร้างอาคารและทำการส่งมอบไปทั้งสิ้น 3
อาคารด้วยกัน ดังนี้

-   อาคารชาญวีรกูลที่ 26 เป็นอาคารเรียน มอบให้โรงเรียนวัดบ้านไร่ จ.ราชบุรี

-   อาคารชาญวีรกูลที่ 27 เป็นอาคารเรียน มอบให้โรงเรียนบ้านแม่หล่วง จ.ลำปาง

-   อาคารบ้าน Knock Down เป็นเรือนพยาบาล โรงเรียนวัดไตรสามัคคี จ.สมุทรปราการ

-   มอบเครื่องคอมพิวเตอร์ให้กับวัดป่าพระเจ้า ตำบลปลายนา อ.ศรีประจันต์ จ.สุพรรณบุรี

การเปิดเผยข้อมูลและความโปร่งใส

1. การเปิดเผยข้อมูลและสารสนเทศของบริษัทฯ

คณะกรรมการบริษัทฯ
มีนโยบายในการเปิดเผยข้อมูลและสารสนเทศที่เกี่ยวข้องกับธุรกิจและผลประกอบการของบริษัทฯ
ทั้งที่เป็นข้อมูลทางการเงิน (Financial Information) และข้อมูลทั่วไป (Non- Financial
Information) อย่างถูกต้อง เพียงพอ เหมาะสม ทันเวลา และมีความโปร่งใส
เพื่อให้ประชาชนทั่วไป นักลงทุน และผู้มีส่วนได้เสียของบริษัทฯได้รับทราบ
โดยการเปิดเผยข้อมูลของบริษัทฯ นั้น บริษัทฯ ได้ยึดหลักปฏิบัติให้เป็นไปตาม
พระราชบัญญัติบริษัทมหาชนจำกัด
พระราชบัญญัติหลักทรัพย์และตลาดหลักทรัพย์และข้อบังคับและประกาศที่เกี่ยวข้องของคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และหน่วยงานอื่นๆ ที่เกี่ยวข้อง

นอกจากนั้นบริษัทฯ
ยังได้เผยแพร่ข้อมูลและสารสนเทศที่เกี่ยวข้องกับธุรกิจและผลประกอบการของบริษัทฯ
ทั้งที่เป็นข้อมูลทางการเงิน (Financial Information) และข้อมูลทั่วไป (Non - Financial
Information) เช่น นโยบายการกำกับดูแลกิจการ จรรยาบรรณธุรกิจ โครงสร้างคณะกรรมการ
วิสัยทัศน์และภารกิจ รายงานประจำปี งบการเงิน ข่าวที่บริษัทฯ เผยแพร่ เป็นต้น ผ่านทาง
Website ของทางบริษัทฯ ที่ www.stecon.co.th
ทั้งที่เป็นภาษาไทยและภาษาอังกฤษเป็นอีกช่องทางหนึ่งในการสื่อสารระหว่างบริษัทฯ กับผู้เกี่ยวข้อง

2. หน่วยงานนักลงทุนสัมพันธ์

บริษัทฯ ได้จัดตั้งหน่วยงานนักลงทุนสัมพันธ์ (Investor Relations)
เพื่อทำหน้าที่ในการสื่อสารกับนักลงทุน ผู้ถือหุ้น นักวิเคราะห์ ภาครัฐที่เกี่ยวข้อง
และประชาชนทั่วไปอย่างเหมาะสมและเท่าเทียมกัน ในปี 2551 ที่ผ่านมา มีการพบนักลงทุน
(Company Visit) ทั้งสิ้น 46 ครั้ง
โดยผู้บริหารมีส่วนร่วมในการดำเนินงานนักลงทุนสัมพันธ์ทุกครั้ง
ทั้งนี้สามารถติดต่อหน่วยงานดังกล่าวได้ที่ หมายเลขโทรศัพท์ 0-2260-1321 ต่อ 305
หมายเลขโทรสาร 0-2259-4427 หรือที่ E-mail : ir@stecon.co.th

3. รายงานของคณะกรรมการ

บริษัทฯ ตระหนักถึงความสำคัญในการจัดทำรายงานทางการเงิน
ให้เป็นไปตามมาตรฐานการบัญชีที่เป็นที่ยอมรับในประเทศไทย
เลือกใช้นโยบายบัญชีที่เหมาะสมและถือปฏิบัติโดยสม่ำเสมอ
รวมถึงการเปิดเผยข้อมูลทางการเงินอย่างถูกต้องครบถ้วนเพียงพอเหมาะสม บริษัทฯ
จึงได้บรรจุเรื่องการจัดทำรายงานความรับผิดชอบของคณะกรรมการต่อรายงานทางการเงินไว้ในรายงานประจำปีเป็นหนึ่งในบทบาทหน้าที่ความรับผิดชอบของคณะกรรมการ
โดยคณะกรรมการบริษัทฯ
และคณะกรรมการตรวจสอบได้แสดงความเห็นต่องบการเงินดังที่แสดงไว้ในรายงานประจำปีว่า
เป็นรายงานทางการเงินที่ถูกต้อง ครบถ้วน เป็นจริงและสมเหตุสมผล
ปฏิบัติตามมาตรฐานการบัญชีที่รับรองโดยทั่วไป ใช้นโยบายบัญชีที่เหมาะสมและถือปฏิบัติโดยสม่ำเสมอ

ทั้งนี้ คณะกรรมการบริษัทฯ คณะกรรมการตรวจสอบและผู้สอบบัญชี
ร่วมพิจารณาถึงความเหมาะสมของมาตรฐานบัญชีที่ใช้ในปัจจุบันและการควบคุมภายใน อย่างน้อยปีละ
1 ครั้ง โดยในวันที่ 2 ตุลาคม 2551 คณะกรรมการตรวจสอบและผู้สอบบัญชี
ได้ร่วมประชุมถึงมุมมองของผู้สอบบัญชีที่มีต่องบการเงิน ความเห็นเรื่องการควบคุมภายใน
นโยบายบัญชีของบริษัทฯ และเรื่องการบริหารความเสี่ยงในด้านต่าง ๆ ของบริษัทฯ

ความรับผิดชอบของคณะกรรมการ

1.การถ่วงดุลของคณะกรรมการ

คณะกรรมการบริษัทฯ มีจำนวนทั้งสิ้น 10 ท่าน ประกอบด้วย กรรมการที่ไม่เป็นผู้บริหาร จำนวน 8
ท่าน ซึ่งถือเป็น ร้อยละ 80 ของคณะกรรมการทั้งคณะ และมีกรรมการอิสระ จำนวน 5 ท่าน
ซึ่งถือเป็น ร้อยละ 50 ของคณะกรรมการทั้งคณะ บริษัทฯ
ได้ตระหนักถึงการถ่วงดุลของคณะกรรมการให้มีความเหมาะสม
เพื่อการปฏิบัติหน้าที่อย่างเป็นอิสระของคณะกรรมการบริษัทฯ

2. การแยกตำแหน่งอำนาจหน้าที่ระหว่างระหว่างประธานกรรมการ และ กรรมการผู้จัดการ

เพื่อให้การบริหารงานเป็นไปตามหลักการบรรษัทภิบาล บริษัทฯ
มีการแยกอำนาจหน้าที่ระหว่างประธานกรรมการและกรรมการผู้จัดการอย่างชัดเจน
โดยที่ประธานกรรมการ ไม่เป็นกรรมการที่เป็นผู้บริหารและไม่เป็นบุคคลเดียวกับกรรมการผู้จัดการ

3. ค่าตอบแทนของกรรมการและผู้บริหาร

การพิจารณาค่าตอบแทนของกรรมการ คณะกรรมการบริษัทฯ พิจารณาอย่างรอบคอบเหมาะสม
โดยพิจารณาจากหน้าที่ความรับผิดชอบ ประโยชน์ที่คาดว่าจะได้รับจากกรรมการแต่ละคน
การเปรียบเทียบกับระดับที่ปฏิบัติอยู่ในอุตสาหกรรม โดยการกำหนดค่าตอบแทนกรรมการบริษัทฯ
ได้รับการอนุมัติจากที่ประชุมผู้ถือหุ้น

การพิจารณาค่าตอบแทนผู้บริหาร คณะกรรมการบริษัทฯ มีหลักการการพิจารณาที่ชัดเจน
โดยพิจารณาจากผลการดำเนินงานของบริษัทฯ
ผลการปฏิบัติงานเป็นรายบุคคลและการพิจารณาเปรียบเทียบกับภาคอุตสาหกรรม
เพื่อให้ระดับค่าตอบแทนจูงใจและรักษาผู้บริหารที่มีคุณภาพไว้กับบริษัทฯ

ทั้งนี้ รายละเอียดค่าตอบแทนของกรรมการบริษัทฯ
และผู้บริหารระดับสูงได้เปิดเผยอย่างละเอียดเป็นรายบุคคลในรายงานประจำปีและแบบแสดงรายการข้อมูลประจำปี
(แบบ 56-1)

4. ภาวะผู้นำและวิสัยทัศน์

คณะกรรมการบริษัทฯ
มีความมุ่งมั่นในหน้าที่ความรับผิดชอบในการกำกับดูแลกิจการให้เติบโตอย่างมั่นคงและยั่งยืน
เพื่อเป็นการสร้างมูลค่าเพิ่มให้แก่ผู้ถือหุ้น
โดยบทบาทหน้าที่และความรับผิดชอบของคณะกรรมการบริษัทฯ ได้กำหนดขึ้นอย่างชัดเจน
รวมทั้งการกำหนดและแยกความรับผิดชอบระหว่าง คณะกรรมการบริษัทฯ คณะกรรมการตรวจสอบ
คณะกรรมการบริหาร และกรรมการผู้จัดการ และแสดงรายละเอียดดังกล่าวไว้ใน Web Intranet
และรายงานประจำปีของบริษัทฯ เพื่อเป็นการสื่อสารให้พนักงาน และบุคคลภายนอกทุกคนได้รับทราบ

คณะกรรมการบริษัทฯ
และคณะกรรมการบริหารร่วมพิจารณาและให้ความเห็นชอบในการกำหนดเป้าหมาย
นโยบายของบริษัทฯ เช่น วิสัยทัศน์ ภารกิจ กลยุทธ์ แผนงาน และงบประมาณ เป็นต้น
เพื่อให้การดำเนินงานของบริษัทฯ เป็นไปอย่างมีประสิทธิภาพและประสิทธิผล คณะกรรมการบริษัทฯ
ได้ติดตามผลการดำเนินงานของฝ่ายบริหารอย่างสม่ำเสมอ เช่น การควบคุมภายใน
และการกำกับดูแลกิจการที่ดี (Good Corporate Governance) เป็นต้น

5. การประชุมคณะกรรมการ

บริษัทฯ ได้ให้ความสำคัญต่อการประชุมคณะกรรมการบริษัทฯ เพื่อให้กรรมการบริษัทฯ
ได้ตระหนักถึงหน้าที่ความรับผิดชอบในการกำกับดูแลกิจการ
จึงได้จัดทำแนวปฏิบัติเกี่ยวกับการประชุมกรรมการ มีรายละเอียดดังนี้

-   มีการประชุมคณะกรรมการบริษัทฯ อย่างสม่ำเสมอ โดยจะจัดประชุมไตรมาสละ 1 ครั้ง รวม
    4 ครั้งต่อปี กรรมการทุกท่านเข้าประชุมทุกครั้ง เว้นแต่มีเหตุจำเป็น
    และเปิดเผยจำนวนครั้งที่กรรมการแต่ละท่านเข้าประชุมในรายงานประจำปี

-   มีการจัดทำเอกสารประกอบการประชุมอย่างครบถ้วนและจัดส่งให้แก่คณะกรรมการบริษัทฯ
    ล่วงหน้าก่อนการประชุมอย่างน้อย 7 วัน เพื่อให้คณะกรรมการบริษัทฯ
    ทราบข้อมูลและรายละเอียดในแต่ละวาระการประชุมอย่างชัดเจน

-   ในการประชุมมีวาระการประชุมชัดเจน
    กรรมการสามารถเสนอวาระการประชุมต่อประธานกรรมการ
    รวมถึงการแสดงความคิดเห็นได้โดยอิสระในการประชุม

-   มีการจัดทำรายงานการประชุมเป็นลายลักษณ์อักษร พร้อมเสนอคณะกรรมการบริษัทฯ
    พิจารณาร่างรายงานการประชุมดังกล่าวภายใน 14 วัน
    หลังจากการประชุมเพื่อตรวจสอบความถูกต้องก่อนทำการรับรองรายงานการประชุมในที่ประชุมครั้งถัดไป

โดยในปี 2551 ที่ผ่านมามีการจัดประชุมคณะกรรมการบริษัทฯ ทั้งสิ้น 4 ครั้ง คณะกรรมการบริษัทฯ
ได้มีการพิจารณาทบทวนนโยบายต่าง ๆ และการดำเนินงาน ให้มีความเหมาะสม ครบถ้วน
ตอบสนองต่อสภาพแวดล้อมในการดำเนินธุรกิจในปัจจุบัน
และเป็นไปตามกฎหมายและกฎระเบียบและข้อบังคับของคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
นอกจากนั้นแล้ว คณะกรรมการบริษัทฯ ได้พิจารณาผลการดำเนินงานเป็นประจำทุกไตรมาส

6. คณะอนุกรรมการ

บริษัทฯ ได้จัดตั้งคณะกรรมการตรวจสอบขึ้น เพื่อให้บริษัทฯ มีระบบการกำกับดูแลกิจการที่ดี
เพื่อให้เกิดความคล่องตัวต่อการจัดการและการให้ความเห็นที่ตรงไปตรงมาต่อรายงานทางการเงินและระบบควบคุมภายใน
เพื่อเป็นการเอื้อให้ฝ่ายจัดการและผู้สอบบัญชีได้มีการปรึกษาหารือเพื่อจัดการความเสี่ยงที่อาจเกิดขึ้นและเพื่อให้รายงานทางการเงินมีการเปิดเผยอย่างครบถ้วน
ถูกต้อง
เป็นไปตามมาตรฐานและข้อกำหนดที่เกี่ยวข้องซึ่งจะส่งผลให้รายงานทางการเงินมีความน่าเชื่อถือ
มีคุณภาพที่ดีและมีมูลค่าเพิ่มต่อองค์กรในที่สุด

บริษัทฯ ได้กำหนด องค์ประกอบ คุณสมบัติ อำนาจหน้าที่ ของคณะกรรมการตรวจสอบอย่างชัดเจน
โดยยึดแนวทางปฏิบัติที่ดีของคณะกรรมการตรวจสอบ (Best Practices Guidelines for
Audit Committee)

ในปี 2551 ที่ผ่านมา คณะกรรมการตรวจสอบมีการประชุมตามวาระทั้งสิ้น 4 ครั้ง
เป็นการประชุมวาระพิเศษ 1 ครั้ง มีคณะกรรมการตรวจสอบเข้าร่วมประชุมครบทุกท่านและทุกครั้ง

7. การพัฒนาคณะกรรมการและผู้บริหาร

คณะกรรมการบริษัทฯ มีนโยบายในการพัฒนาความรู้และทักษะ
ตลอดจนเพื่อเพิ่มมุมมองของกรรมการอย่างต่อเนื่อง
ซึ่งจะช่วยให้กรรมการสามารถนำพาองค์กรบรรลุวัตถุประสงค์ของบริษัทฯ ที่ได้วางไว้
รวมถึงการปฐมนิเทศกรรมการใหม่ ให้มีความรู้ความเข้าใจใน
บทบาทและหน้าที่ความรับผิดชอบกรรมการ วัตถุประสงค์ ระเบียบข้อบังคับ นโยบายต่างๆ
และลักษณะธุรกิจของบริษัทฯ เพื่อให้กรรมการใหม่สามารถปฏิบัติหน้าที่ได้อย่างมีประสิทธิภาพ

โดยกรรมการที่ผ่านการอบรมหลักสูตรจากสมาคมส่งเสริมสถาบันกรรมการบริษัทไทย (IOD) มีดังนี้

  ---- ------------------------------- -----------------------------------
       รายชื่อกรรมการ                    ผ่านการอบรมหลักสูตรจาก IOD

  1.   นางทัศนีย์ ชาญวีรกูล                 - FND

                                       - RCP

  2.   นายมาศถวิน ชาญวีรกูล               - DAP

  3.   นางสนองนุช ชาญวีรกูล               - FND

                                       - DAP

  4.   นายชำนิ จันทร์ฉาย                  - DAP

                                       - RCP

  5.   พลตำรวจโทเจตน์ มงคลหัตถี           - DAP

                                       - ACP

                                       - FND

  6.   ดร.ชุมพล พรประภา                 - RCP

  7.   นายธนาธิป วิทยะสิรินันท์              - DCP

  8.   นายวัลลภ รุ่งกิจวรเสถียร             - DAP

  9.   นายวรพันธ์ ช้อนทอง                 - DCP

                                       - DCP Refreshment
  ---- ------------------------------- -----------------------------------

สำหรับผู้บริหารแล้วนั้น บริษัทฯ
มีนโยบายอย่างชัดเจนในการส่งเสริมการพัฒนาความรู้และทักษะของผู้บริหารในด้านต่างๆ
ไม่ว่าจะเป็นการให้ความรู้ ฝึกอบรม สัมมนา
และการสนับสนุนการศึกษาต่อในหลักสูตรสำหรับผู้บริหาร
เพื่อให้ผู้บริหารนำความรู้มาประยุกต์ใช้ในการบริหารจัดการ พัฒนาบริษัทฯ ให้เติบโตอย่างยั่งยืน
และบรรลุวัตถุประสงค์ที่ได้วางไว้

8. นโยบายการกำกับดูแลกิจการที่ดี

บริษัทฯ ตระหนักถึงความสำคัญของการกำกับดูแลกิจการที่ดี
โดยมีความเชื่อมั่นว่านโยบายการกำกับดูแลกิจการที่ดี
จะเป็นการเสริมสร้างความเป็นเลิศทั้งในด้านกระบวนการทำงานและกระบวนการบริหารจัดการ
ซึ่งจะยกระดับผลการดำเนินงานของบริษัทฯ ให้เป็นที่น่าเชื่อถือต่อนักลงทุน
ทั้งยังเป็นการเพิ่มมูลค่าสูงสุดให้แก่ผู้ถือหุ้น บริษัทฯ จึงได้กำหนดนโยบายการกำกับดูแลกิจการขึ้น
โดยยึดถือหลักการกำกับดูแลกิจการที่ดี ตามแนวทางของตลาดหลักทรัพย์แห่งประเทศไทย ดังต่อไปนี้

นโยบายการกำกับดูแลกิจการที่ดีของบริษัทฯ ได้ยึดถือ หลักการ 4 ประการ ดังนี้

(1) ความโปร่งใส (Transparency) คือฐานที่สร้างความไว้วางใจระหว่างบริษัทฯ
    กับผู้มีส่วนได้เสียภายในกรอบข้อจำกัดของภาวะการแข่งขันของบริษัทฯ
    ความโปร่งใสมีส่วนช่วยเสริมประสิทธิผลของบริษัทฯ และการทำงานของตลาดทุน
    ช่วยให้คณะกรรมการบริษัทฯ
    สามารถแก้ไขปัญหาอย่างมีประสิทธิผลและเปิดโอกาสให้ผู้ถือหุ้นและผู้ที่เกี่ยวข้องพินิจพิเคราะห์บริษัทฯ
    ได้อย่างถี่ถ้วนขึ้น

(2) คุณธรรม (Integrity) หมายถึงการทำธุรกิจอย่างตรงไปตรงมาภายใต้กรอบจริยธรรมที่ดี
    รายงานทางการเงินและสารสนเทศอื่นๆ ที่เผยแพร่โดยบริษัทฯ
    ต้องแสดงภาพที่ถูกต้องและครบถ้วนเกี่ยวกับฐานะการเงินของบริษัทฯ

(3) ความรับผิดชอบต่อผลการปฏิบัติงานตามหน้าที่ (Accountability)
    มีส่วนสำคัญกับคณะกรรมการบริษัทฯ และผู้ถือหุ้น คณะกรรมการบริษัทฯ
    แสดงความรับผิดชอบดังกล่าวโดยมีบทบาทสำคัญในการนำเสนอรายงานต่อผู้ถือหุ้นเกี่ยวกับผลการปฏิบัติงานของบริษัทฯ
    ความรับผิดชอบตามหน้าที่ของคณะกรรมการบริษัทฯ ต้องอาศัยกฎเกณฑ์และข้อกำหนดที่เหมาะสม
    และการเปิดเผยผลการปฏิบัติงาน เป็นปัจจัยสำคัญของความสำเร็จของบริษัทฯ

(4) ความสามารถในการแข่งขัน (Competitiveness) เป้าหมาย คือ
    การมีส่วนช่วยในการสร้างความเจริญและเพิ่ม มูลค่าแก่ผู้ถือหุ้น
    การกำกับดูแลจึงควรมีความคล่องตัวและเสริมสร้างให้เกิดและไม่เป็นอุปสรรคต่อการริเริ่ม
    ประสิทธิภาพและภาวะการเป็นผู้ประกอบการ
    อันจะนำไปสู่ความได้เปรียบเชิงการแข่งขันที่ยั่งยืนให้กับบริษัทฯ

บริษัทฯ ยึดหลักการการกำกับดูแลกิจการนี้ในการดำเนินธุรกิจ โดยบริษัทฯ
ได้วางหลักการการกำกับดูแลกิจการไว้เป็นหนึ่งในกลยุทธ์ในการดำเนินธุรกิจของบริษัทฯ
เพื่อให้บริษัทฯ มีความเติบโตอย่างยั่งยืนและมั่นคง นอกจากนั้นบริษัทฯ
ยังได้มีการดำเนินการตามหลักเกณฑ์ ข้อบังคับและประกาศต่างๆ
ที่เกี่ยวข้องกับหลักการกำกับดูแลกิจการที่ดีของหน่วยงานต่างๆ ที่เกี่ยวข้อง
เพื่อให้นักลงทุนและผู้มีส่วนได้เสียของบริษัทฯ เกิดความมั่นใจในการดำเนินงานของบริษัทฯ

บริษัทฯ
ได้มีการติดตามการปฏิบัติตามนโยบายการกำกับดูแลกิจการและทบทวนนโยบายดังกล่าวให้มีความเหมาะสม
โดยคณะกรรมการบริษัทฯ ได้มีการประชุมถึงนโยบายดังกล่าว อีกทั้งตามที่บริษัทฯ ได้กำหนดให้
การกำกับดูแลกิจการเป็นหนึ่งในกลยุทธ์หลักในการดำเนินธุรกิจของบริษัทฯ

บริษัทฯ
ประกาศให้พนักงานทุกคนได้รับทราบถึงนโยบายการกำกับดูแลกิจการและมีการชี้แจงในการประชุมพนักงานเป็นประจำ
พร้อมแสดงไว้บน Web Intranet ของบริษัทฯ
นอกจากนั้นแล้วยังได้เปิดเผยนโยบายการกำกับดูแลกิจการไว้บน Website ของทางบริษัทฯ ที่
www.stecon.co.th ด้วย

9. จริยธรรมธุรกิจ และจรรยาบรรณสำหรับกรรมการ ผู้บริหาร และพนักงานของบริษัทฯ

บริษัท ซิโน – ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หนึ่งในบริษัทฯ
ผู้รับเหมาชั้นนำของประเทศมีประสบการณ์ยาวนานกว่า 40 ปี
ประกอบธุรกิจรับเหมาก่อสร้างทุกประเภท มีลูกค้าทั้งจากภาครัฐ รัฐวิสาหกิจ และเอกชน
โดยลักษณะงานก่อสร้างจะมีตั้งแต่โครงการที่เป็นโครงการขนาดกลางไปจนถึงงานก่อสร้างขนาดใหญ่ที่ต้องอาศัยความชำนาญและเทคโนโลยีระดับสูง
ลักษณะงานก่อสร้างของบริษัทฯ สามารถแบ่งแยกได้เป็น 5 ประเภท คือ งานก่อสร้างด้านอาคาร
งานก่อสร้างด้านพลังงาน งานก่อสร้างด้านสาธารณูปโภค งานก่อสร้างด้านอุตสาหกรรม
และงานก่อสร้างด้านสิ่งแวดล้อม

จากประสบการณ์ที่ยาวนาน บริษัทฯ เป็นที่ยอมรับโดยทั่วไปถึงการดำเนินงานอย่างมีประสิทธิภาพ
เป็นผลมาจากบริษัทฯ ได้ดำเนินกิจการภายใต้หลักจริยธรรมธุรกิจ ดังนี้

(1) คุณธรรม (Integrity) ปฏิบัติหน้าที่อย่างมีคุณธรรม ยึดมั่นในหลักการและมีความเที่ยงธรรม
    กระทำในสิ่งที่ถูกต้อง

(2) การยึดถือปฏิบัติตามกฎหมาย (Law Abiding) ยึดถือปฏิบัติตาม กฎหมาย กฎเกณฑ์
    และข้อกำหนดที่เกี่ยวข้องกับการดำเนินธุรกิจ

(3) การปฏิบัติหน้าที่อย่างเป็นเลิศ (Commitment to Excellence)
    ปฏิบัติตามหน้าที่อย่างเป็นเลิศ ให้ความรู้ ตระเตรียมการ และมีความมุมานะอย่างสม่ำเสมอ
    เพื่อเพิ่มความรู้ความเชี่ยวชาญในทุกเรื่องที่อยู่ในความรับผิดชอบ

(4) ชื่อเสียงและความภาคภูมิใจ (Reputation and Morale)
    สรรค์สร้างชื่อเสียงที่ดีของบริษัทฯ และความภาคภูมิใจของทั้งพนักงานและผู้บริหาร
    โดยร่วมกันไม่กระทำการใดๆซึ่งอาจเป็นการทำลายความสัมพันธ์ระหว่างกัน
    และร่วมมือกันดำเนินการใดๆ
    ที่จำเป็นเพื่อแก้ไขหรือป้องกันความประพฤติที่ไม่เหมาะสมของผู้อื่น

(5) ความรับผิดชอบตามหน้าที่ (Accountability) มีความรับผิดชอบตามหน้าที่
    การคำนึงถึงจริยธรรมในการตัดสินใจ

(6) ความโปร่งใส (Transparency) การดำเนินกิจการจะต้องมีการเปิดเผย (Disclosure)
    ข้อมูลอย่างเพียงพอตามกฎหมาย
    ตามกฎระเบียบของหน่วยงานที่มีส่วนเกี่ยวข้องในการควบคุมกำกับดูแลกิจการ

(7) การปฏิบัติต่อผู้มีส่วนได้เสียอย่างเท่าเทียมกัน (Equitable Treatment)
    การปฏิบัติต่อผู้มีส่วนได้เสีย ไม่ว่าจะเป็น ผู้ถือหุ้น พนักงาน คู่ค้า เจ้าหนี้ ลูกหนี้
    เป็นไปอย่างเป็นธรรมและเท่าเทียมกัน มีการเปิดเผยข้อมูลต่างๆ
    ให้กับผู้ที่เกี่ยวข้องอย่างถูกต้อง

(8) ความรับผิดชอบต่อสิ่งแวดล้อม (Environmental Responsibilities)
    ในการทำงานมีความรับผิดชอบต่อสิ่งแวดล้อม ปฏิบัติตามหลักการ กฎเกณฑ์ กฎระเบียบ
    อันเกี่ยวกับการรักษาสิ่งแวดล้อม ชุมชน และสังคม

(9) ความปลอดภัยและสุขภาพที่ดีในการทำงาน (Safety and Occupational Health)
    ดำเนินการตาม กฎหมาย และข้อบังคับต่างๆ ที่เกี่ยวข้อง
    ให้เป็นไปตามมาตรฐานของอุตสาหกรรม
    ที่เกี่ยวกับความปลอดภัยและสวัสดิภาพในการทำงานของพนักงาน
    ร่วมถึงการมีสุขภาพที่ดีของพนักงานด้วย

(10) หลีกเลี่ยงความขัดแย้งทางผลประโยชน์ (Avoiding Conflict of Interest)
     หลีกเลี่ยงความขัดแย้งทางผลประโยชน์ โดยการสร้างกลไกการกำกับดูแลต่างๆ
     เพื่อให้มั่นใจว่ากรรมการและผู้บริหารปฏิบัติหน้าที่ด้วยความระมัดระวังและด้วยความซื่อสัตย์รวมถึงรักษาผลประโยชน์ของบริษัทฯ
     การจัดโครงสร้างของคณะกรรมการบริษัทฯ
     ให้มีอัตราส่วนที่เหมาะสมระหว่างกรรมการที่เป็นผู้บริหารกับกรรมการภายนอก
     การจัดให้มีความรับผิดชอบตามหน้าที่และการเปิดเผยสารสนเทศที่ดี
     การมีผู้สอบบัญชีอิสระซึ่งช่วยดูแลผู้บริหารโดยการให้คำรับรองเกี่ยวกับงบการเงินของบริษัทฯ
     เป็นต้น

นอกจากนั้นแล้วคณะกรรมการบริษัทฯ ได้มีมติให้จัดทำ จรรยาบรรณสำหรับคณะกรรมการ ผู้บริหาร
และพนักงานของบริษัทฯ เพิ่มเติมขึ้น เพื่อให้คณะกรรมการ ผู้บริหาร และพนักงานของบริษัทฯ
ทุกคนมีส่วนร่วมในการริเริ่มปฏิบัติ และรับผิดชอบในพันธกิจของบริษัทฯ
โดยยึดถือการปฏิบัติตามหลักจริยธรรมธุรกิจของบริษัทฯ โดยบริษัทฯ
ได้ประกาศให้พนักงานทุกคนได้รับทราบถึงจรรยาบรรณสำหรับคณะกรรมการ ผู้บริหารและพนักงาน
และมีการชี้แจงในการประชุมพนักงาน พร้อมแสดงรายละเอียดไว้บน Web Intranet ของบริษัทฯ

10. การควบคุมภายใน และ การบริหารความเสี่ยง

บริษัทฯ ได้อธิบายถึงระบบควบคุมภายใน การตรวจสอบภายใน
และการบริหารความเสี่ยงไว้ในหัวข้อ “การควบคุมภายใน”

[1] ผู้ที่เกี่ยวข้อง หมายถึง บุคคลตามมาตรา 258 แห่งพระราชบัญญัติหลักทรัพย์และตลาดหลักทรัพย์

[2] กรรมการที่มีส่วนร่วมบริหารงาน หมายถึง กรรมการที่ดำรงตำแหน่งเป็นผู้บริหาร
กรรมการที่ทำหน้าที่รับผิดชอบเยี่ยงผู้บริหาร และกรรมการที่มีอำนาจลงนามผูกพัน
เว้นแต่แสดงได้ว่าเป็นการลงนามผูกพันตามรายการที่คณะกรรมการมีมติอนุมัติไว้แล้ว
และเป็นการลงนามร่วมกับกรรมการรายอื่น

[3] บริษัทย่อยลำดับเดียวกัน หมายถึง บริษัทย่อยตั้งแต่ 2
บริษัทขึ้นไปที่มีบริษัทใหญ่เป็นบริษัทเดียวกัน